Gure zerbitzuak hobetzeko, gure eta hirugarrenen cookieak erabiltzen ditugu, eta iraunkorrak direnez, erabiltzaileei buruzko estatistikak ematen dizkigute. Nabigatzen jarraitzen baduzu, cookie horiek erabiltzea onartzen duzu. Informazio gehiago hemen.

PARTE-HARTZAILEEN ETA LAGUNTZAILEEN COVID PROTOKOLOA/PROTOCOLO COVID PARTICIPANTES Y ACOMPAÑANTES

JAVIER GONZALEZ SARMIENTO INTERPRETAZIO-SARIKETAKO PARTE-HARTZAILEAK PROTOKOLOA/ PROTOCOLO PARTICIPANTES PREMIO DE INTERPRETACION JAVIER GONZALEZ SARMIENTO

IRAKASLEEN PROTOKOLOA/PROTOCOLO PROFESORADO

Home

Izena Eman

Araudia

EU

ES

LEGE OHARRA, PRIBATUTASUN POLITIKA ETA ERABILTZEKO BALDINTZAK.

Informazioaren Gizarteko eta Merkataritza Elektronikoko zerbitzuei buruzko 34/2002 Legeak (aurrerantzean IGMEZL) aurreikusten dituen betebeharrei jarraikiz, honako hau adierazten du ANDOAINGOPIANOJAIALDIA.EUS domeinua, IFK G20911681 eta Ondarreta 1 bis, Andoain (CP 20140) duenaren jabetzapekoa dela.

"DEIADAR" Piano Jaialdiak Antolatzeko Elkartea, Elkarteen Erregistroan inskribaturik dagoela, 2016ko maiatzaren 16an, AS/G/12554/2006 zenbakiaz.

"DEIADAR" Piano Jaialdiak Antolatzeko Elkarteak ezin du bere gain hartu bere orrialdeetan agertutako informazioaren erabilera okerraren, desegokiaren edo ez-legezkoaren ondoriozko erantzunkizunik; eta gune honetara jotzen duen erabiltzaileak bertan jasota dauden lege-oharrak onartzen ditu gunera sartzen den unean bertan.

"DEIADAR" Piano Jaialdiak Antolatzeko Elkarteko Internet orriek beste gune batzuetarako estekak eduki ditzazkete. Beraz, hirugarrenen orrietan ager daitekeen edukiagatiko erantzukizunik ezin du bere gain hartu. Webgune honetan dauden testu, irudi, soinu, animazio, software eta gainerako eduki guztiak DEIADAR Elkartearenak edo haren lizentziadunenak dira, webgune honetan zehazten den Creative Commons lizentziarekin erabili ahal izango dira, Aitortu - Partekatu berdin (by-sa): obraren eta litezkeen obra eratorrien erabilera komertzialerako baimena ematen du horrek, eta horien banaketa jatorrizko obra arautzen duen lizentzia berberarekin egin behar da.

APLIKAGARRIA DEN LEGERIA ETA JURISDIKZIOA

Honako baldintza orokor hauek Autonomia Erkidegoko legeriak eta, subsidiarioki Espainiakoak artezten ditu, eta beraien interpretazioak, aplikazioak eta betearazpenak eragin ditzaketen auzi guztietarako eskumena Donostiako Auzitegiek eta Epaitegiek dute. ERABILTZAILEAK, legezko ohar honetan jasotzen diren baldintza orokorrak onartzen dituenez, beren beregi uko egiten dio indarrean dagoen Prozedura Zibilaren Legearen aplikazioagatik legokiokeen edozein foruri.

Cookiei buruzko oharra

Jakinarazten dizugu andoaingopianojaialdia.eus webguneak, DEIADAR Piano Jaialdiak Antolatzeko Elkarteren jabetza eta ardurapekoak, behar bezala jardun dezan, nabigazio-sistemak zenbait nabigazio-datu (“Cookieak”) erabiltzen dituela webgunearen erabiltzaileei zerbitzu pertsonalizatuagoa eskaintzeko. “Cookieak” testu-artxibo txikiak dira, eta webguneetan eta aplikazioetan nabigatzean nabigatzaileak gorde egiten ditu. Honako informazio hau lor daiteke: ordenagailuak webgunera konektatzeko erabiltzen duen IP helbidea, eskatutako webgunearen URL helbidea, konexio-ordua eta erabiltzailearen inguru informatikoaren sistema eragileari buruzko bestelako parametro batzuk. Informazio hori saioa identifikatzeko soilik jasotzen da, webgunearen azterketa errazteko.

DEIADAR Piano Jaialdiak Antolatzeko Elkarteak bere webgunean "cookie" teknikoak –salbuespena dira ez dituztelako erabiltzaile/nabigatzaileen datuak hautematen- eta analitikoak erabiltzen ditu, bereak eta hirugarrenenak (Youtube) eta zerbitzuko cookie analitiko guztiak Google Analytics-enak dira; hori Google, Inc. Google Analytics-ek eskaintzen duen zerbitzu bat da, erabiltzailearen ekipoaren informazioa jasotzen du aplikazioaren jarduerari buruzko txostenak lortzeko, eta bildutako informazioa Estatu Batuetan dauden zerbitzarietan gordetzen du.

Dena dela, izaera pertsonaleko datuak atzematen badira –kasu honetan sarbideko IP soilik–, jakin ezazue datu horiek DEIADAR Piano Jaialdiak Antolatzeko Elkartearen ardurapean dagoen fitxategi batean tratatu eta gordeko direla. Izaera Pertsonaleko Datuen Babeserako abenduaren 13ko 15/1999 Lege Organikoaren 15 eta 16. artikuluei jarraikiz, jakinarazi nahi dizugu datuetara iristeko, datuok zuzentzeko, ezeztatzeko edo haien aurka egiteko eskubidea erabil dezakezula honako helbide honetan: Ondarreta 1 bis – 20140 Andoain -edota info@andoaingopianojaialdia.eus

Erabiltzaileari jakinarazten zaio Googlek beste batzuei igor diezaiekela informazio hori legeak hala eskatzen duenean edo beste horiek Googleren kontura prozesatzen dutenean informazioa. Googlek ez du erabiltzailearen IP helbidea berak duen beste ezein daturekin lotzen, eta modu guztiz anonimoan egingo dute.

Cookieak arbuiatzeko edo ezeztatzeko, honako helbide honetara jo daiteke: https://twitter.com/privacy, http://www.google.com/intl/ca/policies/privacy/, http://www.google.com/intl/en/privacypolicy.html

Dena dela, erabiltzaileak bere nabigazio-sistemako aukera gaitu dezake cookieak instalatzea debekatzeko, eta halakoetan, ez da DEIADAR Piano Jaialdiak Antolatzeko Elkartean erantzukizuna izango Cookieak ezgaitzeak webgune honek eskaintzen dituen zerbitzuetako batzuk behar bezala ez jardutea eragiten badu.

PRIBATUTASUN-POLITIKA

Politika hau, Deiadar Elkarteko zerbitzuak eta gure web-a erabiltzen dutenak informatzera zuzendua dago.

Zein da dokumentu honen helburua?

Indarrean dagoen Datu Pertsonalen Babesari buruzko araudia eta, batez ere, Europako Parlamentuaren eta Kontseiluaren 2016ko apirilaren 27ko 2016/679 (EB) Erregelamendua betez, jakinarazten dizugu Deiadar Elkarteak webgune honen bidez ematen dizkiguzun edo cookie-en bitartez gorde daitezkeen datu pertsonalak tratatuko dituela, jarraian adierazten diren helburuekin.

Zein da datuen arduraduna?

Tratamenduaren arduraduna:Deiadar Elkartea

CIF G20911681

Helbidea: Ondarreta 1 bis, 20140 Andoain Gipuzkoa

Helbide elektronikoa: deiadarelkartea@gmail.com

Zertarako tratatzen ditugu datuak?

Deiadar Elkarteak, interesdunek ematen diguten informazioa tratatzen dugu helburu espezifiko bat kudeatzeko. Datu pertsonalen tratamendua eskatzen duten helburu espezifikoen eremuan burutzen diren ekintzen artean, ekintza musikalak antolatzea da.

Ez da erabaki automatizaturik hartuko, bidalitako datuak oinarri hartuta. Jasotako datuak bakarrik tratamenduaren helburua eta kasu berezi bakoitzean indarrean dauden legeak betetzeko behar den denboran zehar gordeko dira.

Jasotako datuak ez dira hasieran adierazitako beste tratamendu ezberdinetan erabiliko, interesdunaren aurretiko baimena lortzen baldin ez bada.

Jasotako datuak ez dira hasieran adierazitako beste tratamendu ezberdinetan erabiliko, interesdunaren aurretiko baimena lortzen baldin ez bada.

Zeintzuk dira jasotako datuak?

Nortasun-datuak

Oro har, ez dira maila bereziko datuak tratatzen. Mota honetako datuak egin behar den tratamenduagatik beharrezkoak izanez gero, interesdunaren aurretiko baimena eskatuko da eta horretarako aurreikusita dauden segurtasun neurri bereziak hartuko dira.

Honekin batea, eta gure web orriari dagokionez:

Gure webgunearen bidez harremanetarako emandako baliabideak eman dizkiguzun edonolako kontaktu, zerbitzu, informazio, zalantza, iradokizun edo erreklamazio eskaerei erantzuteko erabiliko dira.

Halaber, jakinarazi nahi dizugu Deiadar Elkarteak gure webgunearen bidez emandako informazioa erabili ahal izango duela ikerketak eta estatistika-analisiak egiteko.

Zertan oinarritzen ditugu datuen tratamenduak?

Zure datuen tratamenduaren oinarri legala bi alderdien arteko adostasuna da. Egin behar den tratamenduak errekeritzen badu, zerbitzu-kontratu bat sortuko da. Kontratu honen egikaritzea aurrez aurkeztutako eskaintzan agertzen diren datuen tratamenduaren oinarri legala izango da, eskaintzaren baldintzek xedatzen duten gisan.

Noiz arte gordeko ditugu zure datuak?

Jasoak izan ziren helburuak bete arte gordeko ditugu.

Ondoren, datuen erabileragatik egon daitezken kexa eta erreklamazioak ebatzi arte.

Segurtasuna

Deiadar Elkarteak tratamendu bakoitzerako beharrezkoak diren datu pertsonalak babesteko segurtasun neurriak hartu ditu eta bere eskueran dauden baliabide eta neurri tekniko eta antolatzaile guztiak abiarazi ditu. Deiadar Elkarteari emandako datu pertsonalen galera, erabilera txarra, aldaketa, baimenik gabeko atzipena eta lapurreta saihesteko.

Nori emango dizkiogu zure datuak?

Legeak behartzen ez badu, datuak ez dira bitartekoei jakinaraziko. Hauxe beharrezkoa izanez gero, Deiadar Elkarteak zure baimena eskatuko dizu.

Hauek dira aurrikusten diren komunikazioak:

Prozesu Administratibo eta Judizialetako erakundeei (beharrezkoa balitz)

Epaitegi eta Auzitegie (beharrezkoa balitz) .

Legez behartuak egongo ginatekeen erakunde edo autoritateei.

Nola egikaritu ditzazket nire eskubideak?

Nahi duenak galdetu dezake bere datu pertsonalak tratatzen diren ala ez. Horrez gain, Datuak Babesteari

buruzko Araudi Orokorraren arabera, interesdunak eskubide hauek ditu:

Bere datuak atzitzeko.

Bere datuak zuzendu edo ezabatu daitezela eskatzeko.

Bere datuen tratamendua mugatzeko.

Bere datuak eramateko.

Bere datuen tratamenduari uko egiteko.

Ahal bezain laster erantzungo diegu zure eskaerei, gehienez ere eskaera jaso eta hilabeteko epean. Beharrezkoa den kasuetan, epe hori bi hilabetekoa izan daiteke, eskaera kopuruaren eta horien konplexutasunaren arabera. Deiadar Elkarteak luzapen horren berri emango dio interesdunari, eskaera jaso eta hilabete igaro baino lehen.

Interesdunak edozein momentutan eska dezake merkataritza-jakinarazpen gehiagorik ez bidaltzeko, eta horrek ez du ondoriorik izango kontratatuta duen zerbitzuan. Aipatutako eskubideak erabiltzeko, interesdunak idatziz eskatu beharko du, deiadarelkartea@gmail.com helbide elektronikoan edo Ondarreta 1 bis, 20140 Andoain, Gipuzkoa, helbidera idazkia bidalita.

Zalantzaren bat izanez gero, Deiadar Elkartearen Datuak Babesteko ordezkariarekin harremanetan jar zaitezke helbide elektroniko honen bitartez: deiadarelkartea@gmail.com

Interesdunak erreklamazioa jarri ahal izango du Datuak Babesteko Espainiako Bulegoan (AEPD), hura arduratzen baita Espainian datuen babesa gainbegiratzeaz eta kontrolatzeaz.


10. Eusko Jaurlaritzak hiru milioi euroko laguntzak eskaintzen ditu adimen artifiziala sustatzeko enpresetan

FHORMAK, eskultura multzoa Garaiako LKSren eraikinerako

Bertako agintarien aurrean, Maria Ubarretxena alkatea buru, Fhormak eskultura multzoa inauguratu da, Arrasateko Garaia Berrikuntza Gunean kokatuta dagoen eta hainbat enpresen egoitza den LKS-ko eraikinaren sarreran egindako eskultura. Eraikin honek 10 urte bete ditu aurten.

2018/10/19

Artea lantokietan integratzeko ekimen bat da, langileen sormena eta motibazioa sustatzeko eta kolaboratzaile eta bisitariekin esperientzia artistiko paregabea partekatzeko.

Artea emozioa da. Ez ditu soilik espazioak eraldatzen, baizik eta elkarren artean bizi diren pertsonak ere, bere umore eta pertzepzioan eraginez eta bere burua estimulatuz.

Proiektu artistiko honekin, enpresek LKS eraikineko langile eta kolaboratzaileen kezka emozional eta artistikoak areagotzen dituzte, proposamen berriak eta sormenezko estimuluak ekartzeko baldintzak sortuz.

Lan inguruetako artea dagoeneko kontuan hartzen da Estatu Batuetako WELL Building Standard ziurtagirian, “langileen ongizatea, osasun mentala eta umorea hobetzeko egiten diren ekimenak” onartzen dituena. Horregatik arteak bere lekua dauka lantokietan, sormenaren eta, beraz, produktibitatearen eta ongi egindako lanaren bideratzaile gisa.

LKS NEXT, LKS KREAN, KREAN, ISEA, ABANTAIL eta MONDRAGON Ingeniaritza eta Zerbitzuak, egoitza hau partekatzen duten enpresek, bere laneko espazioetan artea sartzeko apustua egin dute, elementu motibagarri, adierazgarri eta bereizgarri gisa, enpresa bezala partekatzen dituzten baloreak irudikatzeko: abangoardia, dinamismoa, partaidetza, askatasuna, ingurumenarekiko errespetua, erantzukizun soziala eta jasangarritasuna.

Proiektu artistiko honekin, enpresek LKS eraikineko langile eta kolaboratzaileen kezka emozional eta artistikoak areagotzen dituzte, proposamen berriak eta sormenezko estimuluak ekartzeko baldintzak sortuz.

Fhormak: hormigoizko eskultura multzoa

Proiektu artistiko garaitzaile, berezi eta integratzailea da, eraikinean lan egiten duten pertsonen sormen eta sentikortasun estetikoa sustatzen duena.

Sortutako lana, orokorrean izaera eskultorikoa duen konposizio bat da, baina sustrai piktoriko sendoak ditu azaleran. Ikuspegi estetiko abstraktua, galderak sortzen dituena eta behatzailearen sormen hausnarketa sustatzen duena.

Konposizio orokorra diagonaletan oinarritzen da, eta ezkerretik eskuinera eta goitik behera moldatzen da eskultura multzo guztian zehar.

Geometria organikoko formek, eremu biologikoaren oihartzunak aurkezten dituzte, tamaina eta konfigurazio ezberdinetako masen arteko elkarreragin bisuala, bizitza eta bilakaeraren metaforarekin jolasten dutenak, osotasunaren izaera bizia eta zabala areagotuz.

Forma hauek hainbat talde sortzen dituzte, tamaina eta kopuru desberdinetako piezekin, aniztasunaren ikur bezala eta elkarri lotuta dauden entitate ezberdinak konfiguratuz, modu harmoniatsuan.

Lanaren gainazalean, testura ez-geometrikoekin egindako esperimentazioak pertzepzio estetikoa aberastu eta masen arteko gainjartzeak indartzen ditu. Hormigoian erabilitako bi koloreek piezen arteko hibridazio hau egiaztatzen dute eta beraz, konjunto osoa xehetasun adierazkorrekin aberasten da, norabide anitzeko irakurketak eskainiz.

Aipagarria da ere eskultura eraikinaren sarrerako kanpoaldeko espazioan kokatzeko modua. Formak bertako horman kokatu dira, bi norabideko zentzuan, sarrera eta irteera desberdinak kontuan hartuta, eskuinean eskailerak eta ezkerrean malda, lanaren erdialdean eragin handieneko elementuak ipiniz. Horrela, piezen forma, tamaina eta antolamenduak elkarreragin estetikoa osatzen dute, hormaren ezaugarriekin eta harrera/irteera gune nagusiaren espazio eta ingurumenarekin orekatuz.

Lanaren egokitzapenaren funtsezko alderdi bat argi eta itzalaren jokoa da. Argiarekin egunaren une bakoitzean lanaren pertzepzioa aldatzen da. Etorkizunean denborarekin sortuko den patinak obraren azala aldatuko du, mutazio sinbiosiko iraunkorra sortuz, eguraldi eta mikroorganismoen eraginagatik.

Ondorioz, Fhormak lan bizia da, izugarri dinamikoa eta egun osoan zehar eta urtaro desberdinetan itxuraz aldatzen dena.

Juan Ayesta (Beasain, 1960)

Artista plastikoa, ibilbide luzea duena, batez ere margolaritzan. Bi edizioetan irabazi zuen Gipuzkoako Artista Nobelen Lehiaketa 80ko hamarkadaren hasieran. Bakarkako eta taldeko erakusketa ugari egin ditu eta euskal artearen arloko lehiaketetan esker onak lortu ditu. Bere lana bilduma publiko eta pribatuetan dago.

Azken hiru hamarkadetan, bere jarduera artistikoa eta Diseinu Industrialerako dedikazio profesionala konbinatu ditu. DIARA diseinu enpresa sortu zuen 80ko hamarkadaren erdialdean eta DIARA eta LKS Ingeniaritza fusionatu zirenetik, diseinu-proiektuen arduradun bezala aritu da.

Gaur egun, proiektu artistiko berezietara zuzendu du bere dedikazio profesionala eta Fhormak izan da hormigoi armatuan egindako eta espazio publiko eta irekian ipinitako bere lehenengo eskultura lana.

Lan honekin egileak bilaketa bisual pertsonala eta bere lana proiektatzen duen espazio fisikoaren arteko fusiotik ateratzen den sorkuntza artistikoa aldarrikatzen du, bere barne-munduaren eta obra sortzen den ingurunearen paisaia eta argiaren arteko elkarreragina adierazten duena.

Argazki bilduma

Finantzak

KREAN

Ingeniaritza eta arkitektura

Albiste erlazionatuak

LKS Next Legal-ek bideo korporatiboa aurkeztu du

LKS Next Legal-ek bideo korporatiboa aurkeztu du

LKS Next Legal-ek bideo korporatibo berria argitaratu du. Aukera eta erronkez beteriko sasoi berriari erantzun asmoz, bere aktibitatea bistaratzearen aldeko apustua egin du enpresa zuzenbidean espezializatutako bulegoak.

2023/05/03

Gaztenpresa Fundazioak 314 enpresa eta 637 lanpostu sortzen lagundu du 2022an

Gaztenpresa Fundazioak 314 enpresa eta 637 lanpostu sortzen lagundu du 2022an

1994tik, 6.500 enpresa baino gehiago eratzen eta 12.000 lanpostutik gora sortzen lagundu du Gaztenpresa Fundazioak.

2023/04/27

Leintz Bailarako Ekiolaren obrak hasi dituzte

Leintz Bailarako Ekiolaren obrak hasi dituzte

Proiektuaren potentzia 1,25 MWp-koa izango da eta energia sorkuntza 1,35 GWh/urtean. Honek emango luke 600 bat familiaren kontsumoaren %100 lortzeko ahalmena. Halaber, energiaren kostua 45 €/MWh inguru izango da kooperatibako bazkideentzat.

2023/06/07

KREANek Gasteizko El Boulevard Merkataritza-guneko zaharberritzea egingo du

KREANek Gasteizko El Boulevard Merkataritza-guneko zaharberritzea egingo du

Arabako hiriburuko El Boulevard merkataritza-gunea birgaitzeko egindako inbertsioaren esparruan, KREANek exekuzio-proiektua idatzi eta jarduketa horren obra-zuzendaritzaz arduratzen da. Proiektua lizitazio-fasean dago.


Lan egiteko zer nahiago, xiberuko bazter zabalak ala Tolosako estudioa? - Mintzoak - Ipar Euskal Herriko ahozko memoriaren ataria

Ipar Euskal Herriko ahozko memoria

Sarrera

Grabaketak

Lekukoak Herriak Artxibo-funtsak Gaiak Lekukotasun sortak Estatistika orokorrak

Berriak

Egitasmoa

Euskara

Français Español English

Euskara Français Español English

Lan egiteko zer nahiago, xiberuko bazter zabalak ala Tolosako estudioa?

Lekukoa(k): Polo Garat

"Barkoxeko pentze lasaiak nahiago lanerako. Tolosa ez dut baitezpada argazkitan hartu; ongi kokatua da, Bartzelona ondoan da eta bereziki Pirineoak hurbil ditu, beranduago ulertu dut hurbiltasun horregatik aukeratu nuela. Anitzendako Bordele da Euskal Herritik hurbilago Tolosa baino, itsasaldeko eta « Sud-Ouest » delako kutsuarengatik agian. Niri zaila egiten zait Tolosa hego mendebaldeko hiri kontsideratzea. Hemen ere gauza berdintsua gertatzen da gure kokapenarekin, Euskal Herri iparraldean gara eta batzuentzat, Frantzia hegoaldea da; Hegoaldekoekin gauza bera.

Bestalde kontrasteak gustuko ditut; Barkoxetik alde egin nuenean, Tolosako Empalot auzo minberara joan nintzen bizitzera, bertako dorre altu batera; kontrastea asko gustatu zitzaidan, argazki andana egin nuen auzo horretan. Gaztetan aldiz Barkoxen ez nuen kasik argazkirik egiten, berrikuntza behar nuen eta ez nuen ikusten begi aitzinean nuen altxorra, egunerokotasunean itoa zen, eta jende guztia berdin pentsatzen zuela iruditzen zitzaidan. Nik nere burua ezberdin ikusten nuen, ezberdin pentsatzen nuela uste nuen. Baztertua sentitu nintzen ere hizkuntza ez jakiteagatik, izan ere eskolara oso gazte joan nintzen eta garaian debekatua zen euskaraz aritzea, inguruko baserrietako lagunak zigortuak ziren euskaraz aritzeagatik. Horrek itxi ninduen erabat, euskara ele-itsusiak bezala ikusten nuen. Gero hutsune hori saiatu nintzen betetzen pilotan edo dantzan arituz, maskaradan kantiniertsa gisa. « Kantiniertsa-punk » deitzen ninduten zeren 12 urterekin The Clash eta Sex Pistols taldeen musika ezagutu nuen, ihardokitze giro hori; askatasun horrek bidelagun izaten jarraitzen du beti."

Lekukoa(k): Polo Garat

Artxibo-funtsa(k): Euskal kultur erakundeko artxiboak

Bilduma: "Euskal kulturaren lekuko" elkarrizketak

Lekukotasun sorta(k):

Elkarrizketatzailea(k): Jasone Iroz

Data: 2020-03-08

Iraupena: 0:01:56

Erreferentzia: EKL-17-2

EKE-ren artxibo-kodea: EKL-17-2

Gaia(k): Argazkilari

Eskubideak eta erabilpen baldintzak

Orri honetako edukiak Creative Commons Aitortu-EzKomertziala 4.0 Nazioartekoa Baimen baten mende daude (CC BY-NC-SA 4.0).

Baimendua zara web-orrialde honen edukiak (testuak, irudiak edo dokumentuak) partekatzeko eta eduki horietatik abiatuta lan edo eduki eratorriak egiteko. Baldintza bakarra da, beti, edukien jatorria aitortzea (CC BY-NC-SA 4.0 - Euskal kultur erakundea - Institut culturel basque - www.mintzoak.eus), eta adieraztea aldaketarik egin bada jatorrizko edukietan. Ez zara baimendua etekin ekonomikorik egitera. Edukiak haien jatorrizko lizentzia berdinarekin erabiltzera behartua zara.

Beste pasarte gomendatuak

Izaeraren arrastoa margoetan

Bere iritzia euskal hedabideen lanaz

Argazkilari izan nahi

Gure newsletterari harpidetu

Ahozko ondarearen alorrean daramagun lanaren berri izateko (hilabetean behin) harpidetu EKE-ren newsletterari.


Euriari aurre eginez, ehunka lagunek egin zioten ongi-etorria Korrikari, euskararen aldeko lasterketari, Elgoibarren eta Mendaron. (bideoa eta argazki bilduma dauzka)

Korrika Gaztea eta Korrika Txikiarekin girotu ostean, atzo arratsaldean iritsi zen 19. Korrika Elgoibarrera eta Mendarora. Atzerapen pixka batekin iritsi zen lekukoa, eta euripean gainera, baina giro ezin hobean egin zioten herritarrek harrera euskararen aldeko lasterketari.

Martxoaren 19an hasi zen Korrika Urepelen, eta 11 egunez gelditu gabe, Euskal Herria zeharkatuko du hemeretzigarrenez, martxoaren 29an Bilbora heldu arte.

BIDEOA: Korrika Txikia Elgoibarren eta Mendaron:

BIDEOA: Korrika Gaztea Elgoibarren

Aurrekoa

Hurrengoa

Elgoibarko Izarra

Gida komertziala

Bideoak

Barren astekaria

ePosta harpidetza

barren.eus Elgoibarko Izarra Euskaltzaleon Topaguneak sortutako ekimena da, Udalaren babesarekin, Eusko Jaurlaritza eta Gipuzkoako Foru Aldundiaren laguntza ditu


Askotan konputagailuak erabiltzen ditugu konturatu gabe zenbat lan dagoen atzean gertatzen dena gertatzeko. Konputagailua Informatikak duen helburuarekin erabili ahal izateko, berau programatzen jakin behar da, hau da, konputagailuaren hizkuntza ikasi behar da. Magia puntu bat ikusten dugu konputagailuen funtzionamenduan. Kontua da ez dela magia, modu zehatz batean adierazi zaizkion aginduak jarraitu baino ez du egiten konputagailuak. Horregatik, konputagailuei ahalik eta etekin handiena atera ahal izateko, garrantzitsua da jakitea gutxienez programazioaren oinarriak. Dena den programa baten kodea idatzi aurretik zer egin behar dugun ongi pentsatu behar da eta algoritmo on bat diseinatu behar da, gero gauzak ongi edo gaizki joan diren jakiteko eta gaizki joan badira, akatsak zuzentzeko gai izateko.

Helburu didaktikoak

Ikasleek lortuko lukeetena:

Algoritmo bat zer den jakitea.

Algoritmo sinple bat garatzeko gai izatea.

Algoritmoen eta programen artean dagoen lotura ulertzea.

Programazioaren oinarrizko kontzeptuak, agindu-sekuentzia, begizta eta baldintza erabiltzen jakitea.

Lehen programa sinpleak garatzea.

Programa horien zuzentasuna aztertzea eta akatsak egonez gero zuzentzeko bidea topatzea.

Guzti horretan Pentsaera konputazionalaren urratsak identifikatzea.

Taldean lanean aritzea.

Irakaskuntza Gida

EMAKUMEAK INFORMATIKAREN HISTORIAn

By Unknown (Smithsonian Institution)

Flickr: Grace Hopper and UNIVAC, CC BY 2.0, https://commons.wikimedia.org/w/index.php?curid=19763543

Grace Hopper (1906 - 1992)

Oso programatzaile trebea izan zen. Estatu Batuetako lehen konputagailu komertzialetako bat, UNIVAC-a, programatzen aritu zen besteen artean. Gerora, programak makina batetik bestera eramatea kezkatzen zuen lana gehiegizkoa zela eta, makinarekiko independenteak izango ziren programazio-lengoaien ideia izan eta zabaldu zuen eta horren harira, gaur egun oraindik erabiltzen den COBOL programazio lengoaia garatu zuen.

JARDUERAK

Jarraian unitate didaktiko hau lantzeko erabil ditzakezun jarduerak topatuko dituzu.

...................................................................

Istorioa

...................................................................

Galdutako Karta

...................................................................

Dado Lasterketa

...................................................................

Laberintoak

...................................................................

BESTE BALIABIDEAK

Ikasketa zabaldu

SCIE eta CODDllren Informatika curriculuma

Unitate didaktiko honetan lantzen dugunaren inguruan SCIE/CODDII txostenak dio Lehen Hezkuntzako ikasleek gai izan behar dutela modu ordenatuan eta zehatzean problema sinple bat ebazteko urratsak adierazten eta problema bat bere programazioa erraztuko duten problema errazagoetan banatzen. Txosten honetan algoritmika, eraginkortasunaren ikuspuntutik ez da txertatzen batxilergora arte, baina algoritmoak jorratzen ditugun bitartean eraginkortasunaren ideia txertatzea jolas gisa egokia deritzogu.

Programazioari buruz dio, Lehen Hezkuntzako ikasleek ulertu behar dutela programak gailu digital batean exekutatzen direla eta hori gertatu ahal izateko agindu zehatzak erabiltzen dituen lengoaia bat erabili behar dela; gai izan behar dutela bloke bidezko (guk erabilitakoa) programazio lengoaia erabiltzen; agindu-sekuentziak, begiztak, baldintzak, paralelismoa, aldagaiak eta adierazpenak erabiliz ataza zehatzak aurrera eramaten dituen programak eraikitzeko gai izan behar dutela; eta arrazonamendu logikoa erabiltzeko gai izan behar dutela, bloke bidez eraikitako programen portaera adierazteko eta bertan akatsak aurkitu eta zuzentzeko.

DBHko ikasleek ordea jada oinarrizko testuzko programazio lengoaiaren bat erabili behar du, horren barruan datu-motak, funtzioak eta prozedurak erabiliz. Gai izan behar dute weberako edo mugikorretarako programak garatzeko eta logikoki programaren emaitza aurreikusteko eta akatsak aurkitu eta zuzentzeko eta programazio prozesu baten urratsak (analisia, diseinua, edizioa, konpilazioa, probak, arazketa, dokumentazioa eta garapen inkrementala) ulertu behar dituztela eta hori guztia modu egituratu batean azaltzeko kapaz izan behar dutela.


Mendaroko Arno Guraso Elkarteak bizikleta irteera antolatu zuen domekan Uribarri Ganboa urtegiaren inguruetan.

Mendaro bizikletaz ekimena antolatu zuen orain gutxi Mendaroko Arno Guraso Elkarteak, bizikleta hartuta Mendaron barrena bueltatxo bat eman eta herriko txokoak ezagutzeko. Parte hartu zuten umeei zein nagusiei motza egin zitzaien irteera eta gehiagorako gogoarekin amaitu zuten. Arno Guraso Elkartekoek herritik kanpora bizikleta irteera bat antolatzeko ideia proposatu zieten eta halaxe joan ziren joan den domekan Uribarri Ganboako urtegira, bizikletaz ibiltzeko paraje zoragarriak baititu Gipuzkoa eta Arabako mugatik gertu dagoen urtegiak.

Mendarotik autobusez joan eta Marieta herritik abiatu ziren mendaroarrak bizikletaz. Hamabost kilometroko ibilbidea egin zuten urtegiaren ertzetan dauden bideetan barrena, berriz Marietara itzuli aurretik.

Eguraldia lagun, esperientzia "ezin hobea" izan zela azaldu dute. "Uribarri Ganboa bizikletaz, bizikletaz familian", ibili ziren euren berbetan.

Aurrekoa

Hurrengoa

Elgoibarko Izarra

Gida komertziala

Bideoak

Barren astekaria

ePosta harpidetza

barren.eus Elgoibarko Izarra Euskaltzaleon Topaguneak sortutako ekimena da, Udalaren babesarekin, Eusko Jaurlaritza eta Gipuzkoako Foru Aldundiaren laguntza ditu


Erromako Palatino eta Kapitolioko bere tenpluak nabarmentzen dira, non, oraindik ere, garaileek sagaratzen zizkieten estatuak kontserbatzen diren. Augustok, jainkosa honen omenezko aldare bat Senatuan altxarazi zuen, Aktiumgo gudua ospatzeko

Hegodun emakume bezala irudikatzen zen, ohi, zesar eta garaileei erramu koroa bat jartzeko itxuran. Nike jainkosa greziarrarekin identifikatzen da. Oso ezaguna da Samotraziako Hegodun Garaipena.

BitxikeriakAldatu

Munduko Futbol Txapelketak jokatzen hasi zirenean, munduko txapeldunak jasotzen zuen garaikurrak, Jules Rimet kopa bezala ezaguna den kopak, Garaipenaren jainkosa irudikatzen zuen, oktogono formako oinarri batean ezarrita zegoena.


Amnistia Garrasia: Amnistiaren Aldeko eta Errepresioaren Aurkako Mugimenduaren aurkezpena Uribe Kostan urriaren 14ean


Hemendik aurrera,B@KQ identifikazio elektronikoa lortzeko tramiteak egin daitezke Itsasoko Udaletxean

24 OCT

Zerbitzuak

B@kq Identifikazio elektronikoko bitarteko berri bat da. Oso erabilerraza da eta aukera ematen du administrazioekin telematikoki harremanetan jartzeko, bai Udaletxeetako hainbat tramite, Aldundiekin, Eusko Jaurlaritza edo Osakidetzarekin harremanak izateko aukera ematen du.

Hemendik aurrera Itsasoko Udalean egin daitezke Identifikazio Elektroniko hori lortzeko tramiteak. Horretarako NAN kopia bat eta telefono mugikor eta helbide elektronikoaren datuak behar dira eta bertan betetzen den eskaera sinatzea.


MAEC-ak gogoratzen du ikasketa-bisa batek ematen duela, eskatzaileak baldintza guztiak eman baditu, gutxi gorabehera hamar egunetan ebazten. Nolanahi ere, komeni da eskaerak gutxienez hilabete bat bidaiaren aurrez ikusitako data baino lehen aurkeztea.


Itzulpen zerbitzua (testuak euskaratzea), bereziki merkataritza, ostalaritza, enpresa eta elkarteei zuzenduta.

Euskaltegia: euskara ikasteko, alfabetatzeko, EGA titulua ateratzeko edota hizkuntza eskakizunak prestatzeko.

Diru-laguntzak: euskara ikasteko, establezimenduetako errotuluak euskaratzeko, eta enpresetan euskara planak egiteko.

Laguntza erabilera planak dituzten enpresei, beren langileak euskaltegian aritzeko.

Hitzarmenak Tolosako ikastetxeekin, euskarazko errefortzuko eskolak emateko etorkinei.

Hitzarmenak: bertsolaritza emateko Tolosako ikastetxeetan, tokiko euskal komunikabideak sustatzeko, garapen bidean dauden herrietako hizkuntzak normalizatzeko egitasmoak sustatzeko...

Tolosan euskararen erabilera normalizatzeko egitasmoak aurrera eramatea zuzenean edo euskara elkarteekin hitzarmenak eginez.

Euskal produktuen gaineko katalogoaren banaketa Tolosako ikastetxeetan.

Tolosako Udalean euskararen erabilera sustatzeko egitasmoak.

Euskara Sustatzeko Ekintza Plana 2022-2024

Erabilera plana 2018-2022

Attachment

Size

TOLOSA Erabilera plana 2018-2022.pdf 2.79 MB

Euskara Sustatzeko Ekintza Plana 2022-2024 ESEP.pdf 2.41 MB

x

We use own and third party cookies to improve our services and show related advertising to your preferences by analyzing your browsing habits. If you continue browsing, we consider that you accept the use.


Herriko berdeguneetako urte honetako garbiketa-lanak Lemon lorazaintza enpresarekin kontratatu ditu Udalak; aipatu guneak txukun eta erabilgarri mantentzea da lanon helburua.

Urtero moduan, Ezozia, San Andres, Errekaldeko eta Mendiola industrialdeko gune berdeetako garbiketa lanei ekingo die Soraluzeko Udaleko Ingurumen eta landa garapeneko departamentuak.

Lanak garai honetan egiten dira urtero, aipatutako guneak udako denboraldirako txukun eta erabilgarri egon daitezen.

Gune hauek urtean zehar txukun mantentze aldera, Udalak Lemon Lorezaintza enpresarekin adostu du urteko lanen plangintza.

Hauek izango dira egingo diren garbiketa lanak eta ondorengo kostua izango dute, hurrenez, hurren:

San Andres auzoko parkea

Garbiketa-lanak hiru hilabetetik behin (urtaro bakoitzean) egingo dira. Aurrera eramango diren lanen artean belar eremu guztiak ebakiko dira, ermita eta elkarte bueltak barne. Garbiketa berezia egingo da uztaileko jaiak baino lehen. Lanak hauek 2.000 euroko kostua izango dute + Bez-a.

Ezozia auzoko parkea

Urtaro bakoitzean garbiketa bat egitea aurreikusten da ermita inguruak eta eremuan dauden zuhaixka eta zuhaitzak barne. Garbiketa berezia egingo da ekaineko jaiak baino lehen. Lan hauek 2.200 euroko kostua izango dute + BEZ-a

Mendiola industrialdeko Ezponda

Uztailaren bueltan, aurreko urteetan bezala, ezpondetako sasiak eta sastrakak kendu eta zaborrak jasoko dira. Lan hauek 676 euroko kostua izango dute + BEZ-a.

Errekaldeko ezponda

Uda sasoian burutuko dira Errekaldeko ezpondako garbiketa eta mantenu lanak. Lan hauek 496 euroko kostua izango dute + Bez-a.


K bulegoa kontsulta eta bidelaguntza zerbitzu publikoa da, Gipuzkoako kultur sektorearentzat. Aholkularitza eskaintzen die lurraldeko pertsona, talde eta erakundeei, amateurrak nahiz profesionalak izan.

Ogi-apurra

KMK

K bulegoa

Azala

Aurkezpena K bulegoa

Aurkezpena

Proiektuak sortzen eta garatzen laguntzeko sortu da. Proiektuen jasangarritasuna eta sektorearen profesionalizazio hoberena bultzatzea du helburu nagusi.

K bulegoko taldeak sortze prozesuetan lagundu eta izapideak kudeatzeko informazioa ematen du. Proiektuak sortu eta garatzeko euskarri lagungarriak sortzen ditu. Eta beharrezko informazioa etengabe bilatzen eta aztertzen dihardu suertatzen diren beharrei erantzuteko.

Kultur eragileen arteko lankidetza bultzatu eta administrazio publikoan sartzea errazten du K bulegoak.

Zure kultur proiektua garatzeko laguntza bila bazabiltza eta bidean bidelaguntza behar baduzu, K bulegoa zuretzat da.

Etorri bulegora, deitu telefonoz edo bidali mezu elektroniko bat.

Zerbitzuaren urteko memoria 2022 - 2021

Harremanetarako

943 11 33 43

kbulegoa@gipuzkoa.eus

Kokalekua

Santa Teresa komentua

Elbira Zipitria bidea 1

20003 Donostia / San Sebastián

Ordutegia

Astelehenetik ostiralera: 9:00 - 14:00

Banners K bulegoa

Zer egiten dugu?

Kultur sektorearentzako interesgarriak diren deialdi, dirulaguntza eta bestelako baliabideen berri ematea

Proiektuak sortzen eta garatzen lagundu eta orientatu, profesionalizazioa eta sinergien bilaketa sustatu eta sareko lana bultzatzea

Gipuzkoako kultur ehunaren aberastasuna ikusaraztea

Buletinera harpidetu

Jaso ezazu zure postan K bulegoak sortzen duen dirulaguntzen buletina

943 11 33 43 | kbulegoa@gipuzkoa.eus

Elbira Zipitria bidea 1. 20003 Donostia / San Sebastián

De lunes a viernes: 09:00 - 14:00 *

* Bidelaguntza zerbitzua erabilgarri duzu bulego ordutegitik kanpo ere

Harpidetu buletinera

Accesos directos - Portada K bulegoa

K bulegoa - Albisteak

K bulegoaren gaurkotasuna. Lurraldeko kultura sektorearentzat antolatzen ditugun jarduera eta programei buruzko informazio guztia, eta beste berri interesgarri batzuk

K Bulegoko albisteetara joan K bulegoa - Albisteak

K bulegoa - Laguntzak

Aurkitu bilatzen ari zaren laguntza zuretzat hautatzen ditugun deialdi guztien artean. Kulturaren esparru guztietako bekak, dirulaguntzak, egonaldiak, jaialdiak eta lehiaketak.

K bulegoa - laguntzetara joan K bulegoa - Laguntzak

K bulegoa Baliabideak

Dirulaguntzak eskatzeko gidak eta laguntza baliabideak, baita proiektuen garapenari eta kudeaketari buruzko informazioa ere.

K bulegoko baliabideetara joan K bulegoa Baliabideak

Kontsultak

Hemen zure kontsulta idatz dezakezu modu laburrean eta ahal bezain laster zurekin jarriko gara harremanetan.


Erabakitzeko eskubidea 90eko hamarkadatik zenbait herri-burujabetza prozesu demokratikoki kudeatzeko erabiltzen hasten den kontzeptua berria da, oraindik ere eratzen ari dena, eta autodeterminazioa eskubidetik zenbait desberdintasun ditu. Teoriak eskubide horren inguruan garatu duen arrazoi bilduma jasotzen da, ahaztu gabe herritarren esku dagoela kontzeptu hori osatzea, erabakiaren aldarria ariketen bidez gauzatuz.

Irakurri

Artikulu hau irakurtzen jarraitu

Artikulua PDF

Aldizkaria erosi: Jakin 214. 2016

Aldizkaria Irakurri

PDF

Deskargatu

Papera

14,00 €

Izan zaitez Jakinkide Harpidetu

Gai nagusia sailean, erabakitzeko eskubidearen kontzeptua argitzeko saioa egin dute Zelai Nikolas, Mario Zubiaga, Angel Oiarbide eta Iñigo Urrutia Gure Esku Dagoko kideek, eta Xabier Barandiaranek (EAJ), Jone Etxeberriak (EH Bildu) eta Laura Pérez Ruanok (Ahal Dugu) eskubide horri buruz duten ikuspegia aurkeztu dute. Gaiak sailean, Andoni Olariagak Mendebaldeko lehen erlatibistatzat hartzen den Protagorasen pentsamendua aztertu du.


IRAGARKIA, egonkortze prozesuari lotutako 2022ko Enplegu Publikoaren Eskaintzaren hutsen zuzenketari buruzkoa.

5197

BESTELAKO XEDAPENAK

HERRI-KONTUEN EUSKAL EPAITEGIA

ERABAKIA, Herri Kontuen Euskal Epaitegiaren Osokoak 2022ko urriaren 10eko bilkuran hartua «Bizkaiko Lurralde Historikoaren Kontu Orokorra, 2020» txostena behin betiko onesten duena.

5198

LAN ETA ENPLEGU SAILA

EBAZPENA, 2022ko urriaren 19koa, Lanbide-Euskal Enplegu Zerbitzuko zuzendari nagusiarena, zeinaren bidez, aparteko dirulaguntzetarako deialdi baten babesean emandako dirulaguntzen onuradunen zerrenda argitaratzen baita. Dirulaguntzen hartzaileak norberaren konturako langileak edo langile autonomoak izan dira, zehazki beren jarduerak etenda dituztenak COVID-19ak eragindako osasun-krisialdia kudeatzeko deklaratutako alarma-egoera dela eta.

5199

EBAZPENA, 2022ko azaroaren 23koa, Lanbide-Euskal Enplegu Zerbitzuko zuzendari nagusiarena, zeinaren bidez argitara ematen baita aldatu egin dela Euskal Autonomia Erkidegoko EGF Plus 2021-2027 Programaren esparruan toki-erakundeek gazteak kontratatzeko laguntzen 2022ko ekitaldiko deialdia.

5200

GOBERNANTZA PUBLIKO ETA AUTOGOBERNU SAILA

AGINDUA, 2022ko azaroaren 3koa, Gobernantza Publiko eta Autogobernuko sailburuarena, zeinaren bidez Euskal Autonomia Erkidegoko Fundazioen Erregistroan inskribatzen baita Gipuzkoako Aldaketa Klimatikoaren Fundazioa/Fundación del Cambio Climático de Gipuzkoa izeneko fundazioaren estatutuetan egindako aldaketa.

5201

AGINDUA, 2022ko azaroaren 7koa, Gobernantza Publiko eta Autogobernuko sailburuarena, zeinaren bidez Vitoria-Gasteiz, Araba Mobility Lab Fundazioa izeneko fundazioaren eraketa inskribatzen baita Euskal Autonomia Erkidegoko Fundazioen Erregistroan.

5202

AGINDUA, 2022ko azaroaren 7koa, Gobernantza Publiko eta Autogobernuko sailburuarena, zeinaren bidez Euskal Autonomia Erkidegoko Fundazioen Erregistroan inskribatzen baita Zerbikas Fundazioa izeneko fundazioaren estatutuetan egindako aldaketa, Euskal Autonomia Erkidegoko Fundazioei buruzko ekainaren 2ko 9/2016 Legera egokitzeko egina.

5203

EKONOMIAREN GARAPEN, JASANGARRITASUN ETA INGURUMEN SAILA

AGINDUA, 2022ko azaroaren 16koa, Ekonomiaren Garapen, Jasangarritasun eta Ingurumeneko sailburuarena, nekazaritza, arrantza eta elikaduraren sektoreko arlo zientifiko eta teknologikoan eta enpresa-arloan ikertzaile eta teknologoak prestatzeko 2022ko laguntzetarako deialdia egiten duena (Ikertalent Programa).

5204

EBAZPENA, 2022ko abuztuaren 17koa, Ingurumen Jasangarritasuneko sailburuordearena, zeinaren bidez berrikusten eta aldatzen baita Indumetal Recycling SA sozietateari emandako ingurumen-baimen integratua, Erandioko udal-mugartean (Bizkaia) txatar konplexuak, tresna elektriko eta elektronikoen hondakinak (TEEH) eta beste hondakin arriskugabe batzuk tratamendu fisikoaren bidez balorizatzeko jarduerarako.

5205

EBAZPENA, 2022ko irailaren 21ekoa, Ingurumen Jasangarritasuneko sailburuordearena, zeinaren bidez berrikusten eta aldatzen baita Etxisua SLri Burgeluko udal-mugartean (Araba) txerri-azienda gizentzeko jarduerarako eman zitzaion ingurumen-baimen integratua.

5206

EBAZPENA, 2022ko irailaren 21ekoa, Ingurumen Jasangarritasuneko sailburuordearena, zeinaren bidez berrikusi eta aldatu egiten baita Agotzaina SLri Idiazabalgo udal-mugartean (Gipuzkoa) oilo-arrautzak ekoizteko emandako ingurumen-baimen integratua.

5207

HEZKUNTZA SAILA

EBAZPENA, 2022ko azaroaren 7koa, Hezkuntza Saileko Administrazio eta Zerbitzuen sailburuordearena, zeinaren bitartez argitara ematen baita obretarako gastuen finantzaketa, hezkuntza-administrazioaren mendeko ikastetxeak dituzten udal-jabetzako higiezinetan jolas-eremuak sortzeko edo hobetzeko (patio inklusiboak).

5208

KULTURA ETA HIZKUNTZA POLITIKA SAILA

EBAZPENA, Kulturako sailburuordearena, museo eta bildumentzako 2022rako dirulaguntzen deialdia ebazten duena.

5209

EBAZPENA, 2022ko azaroaren 15ekoa, Kulturako sailburuordearena, 2022ko ekitaldian Kultura eta Sormen Industrien Berrikuntzarako Funtsetik KSI Berritzaile+ Programarako emandako dirulaguntzen berri ematen duena.

5210

EBAZPENA, 2022ko azaroaren 16koa, Kultura sailburuordearena, 2022. urtean, Euskadiko liburutegietarako liburu-funtsak sortu edo/eta berritzeko dirulaguntzak emateko.

5211

IRAGARKIAK

Beste iragarki ofizial batzuk

TURISMO, MERKATARITZA ETA KONTSUMO SAILA

IRAGARKIA, zeinaren bidez jakinarazten baita Kontsumobide-Kontsumoko Euskal Institutuaren zuzendariaren 2022ko urriaren 18ko Ebazpena, kontsumo arloko SAN-20A001-139-2022 zehapen-espedientea ebazten duena.

5212

IRAGARKIA, zeinaren bidez jakinarazten baita Kontsumobide-Kontsumoko Euskal Institutuaren zuzendariak kontsumo-arloko SAN-20A001-191-2022 zehapen-prozedurari hasiera emateko erabakia hartu duela.


Plastikozko poltsen artean goi-mailako poltsak ditugu hauek. Material lodiagoa erabiltzen da poltsa hauek egiteko, eta kartoitxo batzuk dauzkate oinarrian eta goiko aldean, poltsa indartu eta bolumen handiagoa emateko.

Poltsa hauen heldulekuak kotoizko edo poliesterrezko lokarriez eginda daude.

Plastiko zurian, gardenean eta koloretan egiten ditugu poltsa hauek.

Berauengatik kobratu beharrik ez izateko, %70 plastiko birziklatuarekin ekoiztu daitezke eta 50 micra edo gehiagoko lodierarekin.

Poltsak hiru kolore arte inprimatu daitezke alde bakoitzeko, eta kuatrikomia on-onak ere egiten ditugu.


Kode genetikoa artifizialki hedatuta duten bakterio erdisintetikoak gai dira kode genetiko hori proteinak sortzeko erabiltzeko. Aminoazido ez-naturalak dituzten proteinak sortzen dituzte bakterio horiek. Hala, proteina berriak sortzeko bida bat izan daiteke. Nature aldizkarian eman dute lorpen horren berri.

2014an The Scripps Ikerketa Institutuko ikertzaileek E.coli bakterioen kode genetikoa hedatzea lortu zuten, bi nukleotido artifizial txertatuta. Emaitza ezin hobea izan zen, bakterioen erreplikazio-mekanismoak normaltasunez funtzionatu zuen, eta, beraz, bakterioek bere egin zituzten nukleotido artifizial horiek. Baina, ez zegoen argi nukleotido horiek balioko ote zuten proteinak kodetzeko, DNA naturalak bezala. Bada, orain, ikusi dute bakterioek ongi transkribatzen dituztela nukleotido ez-natural horiek, eta aminoazido ez-naturalak dituzten proteina berriak sortzen dituztela; gainera, nukleotido naturalen eraginkortasun berarekin.

Hala, biologia sintetikoaren ametsetako bat egi bihurtu dute: proteina ez-naturalak sintetizatzeko gai diren organismoak sortzea. Izan ere, bide berri bat izan daiteke, botika berriak edo material berriak sortzeko, besteak beste.


Gurasoak bataiatutak egon behar dira eta aitajaun-amandreak sendotza sakramentua hartu eta 16 urte beteak izan. (cf. CIC 874 § 1)

Exkontzak

Ezkontzera bazoaz eta parroki honetan baduzu helbidea, etorri ikustera eta parroki mailan dena prestatzen lagunduko dizugu. Prestakuntza ikastarorako aukerak ere eskeintzen dizkizugu.


Jesukristo Kontzientziak endredatzera etorri zen: besteen preminak, ezbeharrak eta arazoak geure premina, ezbehar eta arazo egin behar ditugula irakatsi zigun geure erosotasuna eta lasaitasuna artegatu eta alferrik galduz. Ez da gutxiagorako besteei begiratzen badiegu, batez ere beste gehiengoari begiratzen badiogu: ahaztu nahi ditugun kontinenteak (Afrika), gerran bizi diren nazioak, minaz josirik dauden lurraldeak, gosez bizi diren lurreko hiru laurdenak.

Gabonak ere nahaspila bat dira. Zein kontinentetan ez dago gerrarik? Zein naziotan ez dira zapaltzen giza-eskubideak? Zein gizartetan ez dira ematen pobrezia, bere askotariko azalpenetan; solidaritzarik eza eta nor-gehiagoka lotsagarri eta gogorra? Eta bakea, xalotasuna, solidaritza, maitasuna eta aldarrikatzen dizkizu Belengo ebanjelioak.

Itxaropenaren alde egin nahi dut apustua. Eta noizbait bakea, xalotasuna, solidaritza, maitasuna-eta nagusituko diren uste osoan, zorion aldarrikatzen dut, zorion handi.


Mapfre dorrea Kataluniako Bartzelona hiriko Sant Martí barrutian dagoen etxe orratza da. Kataluniako eraikinik garaienetarikoa da, 154 metroko garaierarekin eta Espainiako eraikin baten ganeko heliporturik altuena. Mapfre aseguru-etxearena da eraikina.


Azkuna Zentroa – Alhóndiga Bilbaoren Gutun Zuria Bilbao. Bilboko Letren Nazioarteko Jaialdia martxoaren 28tik apirilaren 1era ospatuko da. "Idatzi/Editatu/Irakurri" izenburupean, 2023ko edizioak idazketa, edizioa eta irakurketa prozesu beraren zati gisa aztertzen diut, sorkuntza-lan bateratu gisa ulertuta, non praktika horietako bakar bat ere ezin den besteetatik bereizi.

Horrela, literatura asmatzeko, ekoizteko, banatzeko, komunikatzeko eta kontsumitzeko modu berriak islatzen ditu Jaialdiak. Esate baterako, literatura garaikideko erreferenteak, hala nola Manuel Rivas, Gonçalo M. Tavares, Juan Pablo Villalobos edo Elvira Navarro; egungo narratibako ahots berriak, hala nola Pol Guasch, Munir Hachemi, Leire Bilbao edo Sara Torres;euskal literaturaren panorama berria irudikatzen duten Katixa Agirre eta Eider Rodriguez bezalako egileak; eta idazketa antropologiatik, filosofiatik, psikologiatik edo interpretaziotik jorratzen duten sortzaile heterogeneoak, hala nola Iñigo Martinez Peña, Jon Gerediaga edo Bob Pop.

Batzuetan elkarrizketak izango dira; beste batzuetan, aldiz, idazketari eta irakurketari musika eta mugimenduko irudia gehitzen zaizkie, literatur esperientzia berriak proposatuz, hala nola Iban Zaldua idazlearen eta Miren Narbaiza abeslariaren arteko topaketa musikatua, edo Abraham Bobaren ikus-entzunezko ikuskizuna, Jaialdiari hasiera emateko.

Gainera, Azkuna Zentroan 30 jarduera baino gehiago egiten dira formatu desberdinetan, egun osoan zehar. Idazleekin izandako elkarrizketez gain, eztabaidak, tailer artistikoak, eskola publikoarekin egindako topaketak edo narratibarekin lotutako argitalpen-aurkezpenak eta proiektuak ere izaten dira.

Gutun Zuria 2023: egitaraua (pdf)

2023KO EGITARAUA

Martxoak 17, 18:30: "PORQUE ESTÁ TODAVÍA EN EL CUERPO" (CRISTINA RIVERA GARZA + ISABEL DE NAVERÁN)

Martxoak 28, 17:30: "LECTURAS DE LOS DEMÁS, LECTURAS DE MÍ MISMO" (ANJEL LERTXUNDI + ADAN KOVACSICS)

Martxoak 28, 19:00: "ESTO NO ES UNA CANCIÓN" IKUS-ENTZUNEZKO IKUSKIZUNA, ABRAHAM BOBAREKIN

Martxoak 29, 17:00-19:00: "TENSAR EL TEXTO - EL HILO TENSADO COMO RECURSO PARA LA LECTURA DE UN LIBRO" TAILERRA

Martxoak 29, 17:30: MIREN NARBAIZA + IBAN ZALDUA

Martxoak 29, 19:00: "OTRA MANERA, OTRA MAREA" (MANUEL RIVAS + GONÇALO TAVARES)

Martxoak 30, 11:00-12:00: "OTROS MODOS DE ABORDAR EL CONCEPTO 'LIBRO'. EDITAR DESDE LOS MÁRGENES" TOPAKETA/ELKARRIZKETA

Martxoak 30, 16:00: AZKUNA ZENTROAK EKOITZITAKO ARGITALPENEN AURKEZPENA

Martxoak 30, 17:30: UXUE APAOLAZA + IRENE PUJADAS + BEÑAT SARASOLA

Martxoak 30, 19:00: "LA POESÍA NO QUIERE ADEPTOS, QUIERE AMANTES" (POL GUASCH, MUNIR HACHEMI + LEIRE BILBASO + SARA TORRES)

Martxoak 31, 17:30: "AHOPEAN ESAN / EN VOZ BAJA" (JON GEREDIAGA + IÑIGO MARTÍNEZ)

Martxoak 31, 19:00: "LA CIUDAD MUTANTE" (JUAN PABLO VILLALOBOS + ELVIRA NAVARRO + IVÁN DE LA NUEZ)

Apirilak 1, 12:00: HITZARI BURUZKO SORKUNTZA AZKUNA ZENTROAN (ARGITALPENEN AURKEZPENA)

Apirilak 1, 17:30: "IDAZLE HEDATUA" (EIDER RODRIGUEZ + KATIXA AGIRRE)

Apirilak 1, 19:00: "CONTRA LA SINOPSIS: LAS HISTORIAS NO IMPORTAN" (BOB POP + ALBA CARBALLAL)

BBK GUTUN ZURIA BILBAO SARIAK

Jaialdiaren aurretik, martxoaren 17an, BBK Gutun Zuria Bilbao Sariak banatu zitzaizkien bertako eta nazioarteko literatur sorkuntzako bi erreferenteri: Anjel Lertxundi eta Cristina Rivera Garza.

Eleberrigilea, poeta, ipuingilea eta saiakeragilea den Cristina Rivera Garza mexikar literatura garaikideko ahots garrantzitsuenetako bat da, eta birritan Sor Juana Inés de la Cruz Nazioarteko Saria jaso duen bakarra. Houstongo Unibertsitateko Idazketa Sortzaileko espainierazko doktoregoaren sortzailea, bere lanen artean La Cresta de Ilión (Editorial Tránsito, 2020) bezalako tituluak nabarmentzen dira, biolentziak gorputzetan nola eragiten duen erakusteko balio dion istorio kezkagarri bat, errealitatearen mugak eta generoaren markatzaileak zalantzan jartzen dituena.

Saria jaso ondoren, Cristina Rivera Garzak Isabel de Nevaránekin, gaur egun Azkuna Zentroko ikertzaile elkartua den dantzako kuradore eta idazlearekin, elkarrizketa bat izan zuen.

Haur eta gazte literaturako, eleberriko eta saiakerako 50 lan baino gehiagorekin, euskarazko literaturaren erreferentea da Anjel Lertxundi. Idazlea, literatur kritikaria, kazetaria eta gidoigilea da, eta bere lanik aipagarrienen artean Otto Pette (Azken itzalak) eleberria dago, 1994an Literaturako Sari Nazionaleko finalista izan zena narratiba modalitatean.

Anjel Lertxundi Jaialdia irekiko du gaur, Adan Kovacsics idazle txiletarrararekin izango duen elkarrizketan.

ARGITALETXEEN AURKEZPENAK

Gutun Zuria Bilbaon edizioak presentzia espezifikoa du. Programan, nabarmentzekoa da Azkuna Zentroak ekoitzitako argitalpenen erakusketa, praktika artistiko garaikidea osatzen baitute hura ezagutu eta zabaltzeko, hala nola Somewhere from here to heaven Metakoadernoak katalogoa. Los cuadernos de creación de Azkuna Zentroa – Alhóndiga Bilbao edo Stock artea, pentsamendua eta kultura garaikidearen aldizkari berria. Gainera, José Ramón Ais artista bisualak Prospettiva (Caniche, 2023) liburua aurkeztuko du.

Halaber, itzulpengintza eta euskara ere izango dira Jaialdian, Etxepare Institutuak zuzendutako Euskal Herriaren eta Japoniaren arteko komiki trukea saioaren bidez. Saio horretan Hiromi Yoshida Black is Beltzaren itzultzaileak, Koro Muro Harrieten editoreak eta Josevisky (Joseba Larratxe) komikigileak hartuko dute parte. Ainara Aspiazu - Axpi ilustratzailea moderatuta.

JARDUERA OSAGARRIAK

Mama Crea Desiderata

Desideratak zainketen garrantziari buruzko hausnarkeeta proposatzen du, irakurtzeko eta idazteko espazioak, zein objektuak mimatzeko esperientziaren bitartez. Kale-antzerkiko pieza hau esperientzia bizi gisa planteatzen da, bertan publikoak aukera izango du ospitale bat bisitatzeko non pazienteak liburuak diren.

Tensar el texto

Escrito a lápiz argitalpen-laborategiko Desireé Rubio artistak emandako tailer hau testuaren tentsioaren inguruan garatzen da, liburuan hari bidez esku hartuz. Brodatzea baliabide bat da testu bat berrirakurtzeko, azpimarratzeko eta aztertzeko. Hariak zabaldu egiten dira emakumeen irudiak dituzten liburu-azaletan; elkarrizketak ehuntzen dituzte bi libururen artean; testua zeharkatzen dute, azpimarratuz; orriak tenkatzen dituzte arku-forman; eta hitz-konstelazioak brodatzen dituzte poemetan. Horrela, testua tenkatzeko moduak jorratzen dira, eta, amaitzeko, irakurketa performatiboa egiten da parte-hartzaileekin, liburu batean brodaturiko azpimarratuak gainjarriz.

Tailer hau bereziki zuzenduta dago irakurketa-klubei eta idazketan, edizioan, literaturan, kultura bisualean eta antzekoetan interesa duten pertsonei.

Otros modos de abordar el concepto “libro”

Berridaztea, desitxuratzea, brodatzea eta birziklatzea teknika errepikakor gisa. Desireé Rubio artistak Escrito a lápiz proiektuaz hitz egingo du argitalpen ez-tradizionaleko laborategi gisa, eta objektu-liburu, artista-liburu, objektu performatibo eta erreakzio poetikoko objektuez ere. Irakurtzea eta berrirakurtzea. Testuaren tentsioa liburuan hari bidez esku-hartuz erakusten da.

Tailer hau bereziki zuzenduta dago idazmenarekin edo ikus-entzunezko komunikazioarekin lotura duten helduei, eta literatura eta idazketarekin lotura duten ikasle eta unibertsitateko eragileei.

Juan Pablo Villalobosekin topaketa. Historias del Raval

Juan Pablo Villalobos idazle mexikarrak Historias del Raval, Miqui Otero eta Júlia Martírekin batera sortutako eta Blackie Books argitaletxeak eta La Central liburu-dendak babestutako literatura-proiektua, eskola-publikoarekin partekatuko du, Ravaleko institutuekin eta elkarteekin elkarlanean.

Exposición de cómic en Galería Mediateka

Martxoaren 29an, Gutun Zuria Bilbao. Letren Nazioarteko Jaialdiaren barruan, ¡Hay Caldo! erakusketa jarriko da martxan. Andrea Ganuza, Charlotte Gosselin eta Clara Chotil artisten proiektuak aurkeztuko ditu, Azkuna Zentroa – Alhóndiga Bilbaok, Quebec-eko Maison de la Littérature-k eta Angulemako Cité Internationale de la Bande Dessinée et de l’image-k bultzatu duten Komikiaren Nazioarteko Egonaldiaren esparruan.

SARRERAK

gutunzuria.azkunazentroa.eus

Az Info: Martxoaren 7tik 27ra | liburudendAZ: martxoaren 28tik apiliraren 1era

Gutun Zuria Bilbaok Iñaki Esteban, Ivan de la Nuez, María Mur eta Beñat Sarasolaren laguntzarekin; baita BBK Fundazioa / Etxepare Euskal Institutua / Metro Bilbaoren laguntzarekin ere.

15 EDIZIO

Gutun Zuria Bilbao. Letren Nazioarteko Jaialdiak XV. edizioa ospatzen du. 2018ra arte, jaialdiak antzeko formatua izan zuen, Auditorioan egindako egileen arteko elkarrizketak ardatz bezala. 2019an, aldatu egin zen, publiko berriei beste formatu fatzuk irekitzeko, alegia Azkuna Zentroaren misio berriaren ildotik: gizartea kultura garaikidearekin konektatzen saiatzea.

Gutun Zurian hitzak liburuetako orrialdeen muga gainditzen du eta beste diziplina artistiko guztiekin hitz egiten du. Artistek artearen aukera narratiboak ezagutzeko egiten dituzten tailerrekin, soinua eta hitza uztartzen dituzten kontzertuekin, argitaletxe independenteen eta ekoizpen literarioko agenteen topaketekin… Autoreen konplizitatetik sortzen diren esperientziak, balioa ematen dutenak eta aberasten dutenak.

Jaialdia erdigune osoan egiten da: Auditoriotik Mediateka BBKra, Atriora edo Lantegira. Ideien Laborategia: goizeko, arratsaldeko eta gaueko programazioarekin.


Ertzaintzak urtarrilean Goierri eskualdeko landa-bide batean gertatutako giza hilketaren saiakera argitu du

2022-12-21

Gobernu Kontseiluak Ertzaintzako fakultatiboen eta teknikarien sarbidea, eginkizunak eta aplikatzekoa zaien araubidea arautu ditu

2022-12-20

Ertzaintzak etxeetan lapurreta egiten espezializatutako talde kriminal bateko bi kide atxilotu ditu Gasteizen

2022-12-19

Eibarren atxilotu dute eraikinaren kanpotik eskalatuz leiho batetik etxe batean sartu eta lapurreta egin ondoren

2022-12-19

Segurtasun Publikoaren Kontseiluak Euskalmeten abisu-sistemaren garrantzia azpimarratu du, Euskadin larrialdiei aurrea hartzeko eta larrialdiak kudeatzeko tresna zuzena den aldetik


Hot Tags: Man'Q Ur-oinarritutako Lube 25ml, Handizkakoa, Fabrikatzaileak, Markak, Hornitzaileak, Txina, Fabrika


Txikitatik irakasten digute zuri eta beltz koloretako behiak esne-behiak direla. Kantak dioen bezala, larretik dotore-dotore ibiltzen dira, euliak buztanaz uxatzen dituztela. Baina, jada ez zara hain txikia, beraz, ba al dakizu esne-behi bat deskribatzen, koloreak aipatu gabe?

Guk esne-behiak primeran ezagutzen ditugu, eta segidan frisiar behiei buruz dakigun guztia kontatuko dizugu. Kaiku Km0 behi guztiak frisiarrak dira. Izena Holandako iparraldeko eskualde batekoa da: hango ingurunea tulipaz, belar berdez eta lursail zabalez beteta dago. Benetako paradisua da, frisiar behien bazkarako. Gure lurra, hemengo natura, klima, animaliak eta animalien habitata ondo zaintzeko ohitura direla eta, Euskal Herria ere leku ezin hobea da frisiar behientzat. Frisiar behi gehienak herrialdeko iparraldean bizi dira. Behi-arraza hori ohikoena da mundu osoan.

Ziur asko, haien itxura ondo ezagutzen duzu. Buru txiki samarra dute, haragi gutxikoa. Aurpegia zuzena eta luzanga da, eta mutur zabala dute. Adarrak txikiak eta meheak dira; eta belarriak oso malguak, mugimendu handikoak. Nabarmentzekoak dira haien begi handiak, oso adierazkorrak. Begirada ikusita, badakigu zer gogo-aldarte duten egunero!

Lepoa argala da; eta gorputz-enborra, handia eta sakona. Bizkarraldea gogorra da, errai-masari eusteko eta, urrixak badira, fetuari eusteko.

Oso garrantzitsua da gure frisiar behien elikadura, higienea eta atsedena hartzeko tokia zaintzea, osasuntsu haz daitezen, esne ezin hobea eman dezaten eta albait ondoen bizi daitezen.

Haien elikadura jaiotzatik zaindu behar dugu. Bizirik ematen duten hasierako egunetan amaren oritza hartzen dute, eta horrek energia eta hazteko propietate onenetarikoak ematen dizkie. Hasierako fase hori amaituta, behiak hasten dira zerealak, belarra, belar ondua eta bazka zaindua hartzen, beste elikagai solido batzuen artean.

Bestalde, ur garbia eta kalitate onekoa beti ondoan izan dezaten ahalegintzen gara.

Azkenik, Kaiku Km0 behien bazkalekuak eta bizilekuak etengabe berrikusten ditugu. Garbi eta aireztatuta egon behar dute, eta argi egokia ere izan behar dute, estresik eduki gabe, lasai eta eroso bizi eta deskantsatu daitezen.

Haien bizitzetan eragina izaten duten xehetasun guztiak zaintzen ditugu, horixe baita haiek guri esnerik onena ematea lortzeko modurik onena.

Esne gozoagoa emango digute, ondo eta pozik bizi badira!

Joan al zara inoiz baserri batera, frisiar behien bizimodua ezagutzera? Kontaguzu sareetan nolako abentura izan zen, eta berriro bizitzea gustatuko litzaizukeen.


Euskal Herri osoan aritu dira grebalari feministak. Donostian, Gipuzkoa osoko feministen ordezkaritza batu da Eskubide Sozialen Gutunak pentsio, bizitza eta lan duinaren alde antolatu duen greba orokor egunean.


Bi izenburu-zerrenda hauek parekatzeko eskatuko baligute, jakinik batean jatorrizko ingelesezko izenburuak daudela, eta bestean frantsesezkoak, iritsiko ginateke, akaso, hiruzpalauren kasuan, zein zeini dagokion asmatzera, nahiz eta itzulpen zuzenekorik apenas dagoen zerrendan. Batzuek badute hitz gakoren bat, soluzio egokia aurkitzen lagunduko ligukeena. Baina bada kasu pare bat, itzulpenean izenburua erabat aldatu (edo ordezkatu) dena. Kasu horietan, asmatzea zoriaren mende legoke, ez itzulpenean aurki daitekeen inolako korrespondentziatan.

Lehenbiziko koadro honetan nahasian jarri ditut, entretenimendu hoberik ez duenak saiatzeko aukera izan dezan.

Hona hemen behar bezala parekatuta.

Gallimard etxeko Série Noire sail ospetsuko 1.000. liburuaren atzealdeko zerrendara jo, eta lehenbizikoa hautatu dut: La nuit furtive, M. E. Chaber goitizena erabiltzen zuen idazlearena. Gero, idazle horrexen beste zenbait izenbururekin zer gertatzen den aztertu dut (ez but, beraz, bila eta bila ibili beharrik izan). Hor goian duzue bilduta, bila eta bila ibili gabe, aurkitu dudana.

Jakina da liburu bera askotan argitaratu izan dela bi izenburu desberdinekin, argitaratzen den lekuaren arabera, Ingalaterran izenburu batekin eta Estatu Batuetan beste batekin. Ez dakit zergatik gertatzen den hori. Kasu batzuk ospetsuak dira, eta arrazoituak. Esate baterako, Agatha Christieren Ten Little Niggers maisulana And Then There Were None eta Ten Little Indians izenburuekin argitaratu zela Estatu Batuetan. Ikus honi buruz, esate baterako:

https://eu.wikipedia.org/wiki/Eta_ez_zen_alerik_ere_geratu

Nigger hitzak Estatu Batuetan zuen kutsu iraingarria egon omen zen erabaki horren oinarrian. Ingalaterran onargarria zena ez omen zen hala Estatu Batuetan (1939an gaudela gogoratu behar da). Kontua da orain egile eskubideen jabeek izenburua aldatuta argitaratzea gomendatzen dutela lan hori.

Kasu honetan nigger hitzaren kutsu arrazialak Ingalaterran eta Estatu Batuetan desberdina izateak behartzen duela izenburua aldatuta argitaratzera bai ingelesez (jatorrizkoa) eta bai gainerako hizkuntzetan. Horregatik bihurtu zen euskaraz Koro Navarrok itzulitako Hamar beltx, Txertoa 1990 > Eta ez zen alerik ere geratu, igela, 2005.

Hala ere, esan behar da izenburu hori haur-kanta batetik hartua dela, eta bere testuinguruan ez duela inolako konnotazio arrazistarik. Estatu Batuetan estilo bereko haur-kanta baten izenburua da Ten Little Indians, eta izenburu horixe jatorrizkoaren ordain (edo ordezko) gisa erabiltzeko ez zuten inolako problemarik izan bertako argitaratzaileek. Eta itzulpenari dagokionez, berriz, Frantziako Série Noiren gertatzen denaren juxtu alderantzizkoa gertatzen da: bi kasuetan zuzeneko itzulpena erabili izan da hizkuntza gehienetan. Eta jatorrizkoa aldatu denean, itzulpena ere aldatu egin da.

Goiko koadroan ikus daitekeenez, berriz, izenburu bikoitz horien kasuan, hirutik bitan itzulpena ez dagokio ez batari ez besteari, erabat arbitrarioa dela esan daiteke informazio gehiago izan ezean (beharbada jatorrizkoa edo itzulpena ezagututa ikus liteke justifikazioren bat, baina ez da nire kasua, ez baitut ez egilea ez haren obra bakar bat ere ezagutzen).

Ohikoa da, beraz, Série Noiren agertzen den itzulpen baten izenburua jatorrizko zein libururi dagokion jakin nahi badugu, entziklopedietara eta obra espezializatuetara jo beharra. Hona hemen bi klasiko:

SN, voyage au bout de la Noire : inventaire de 732 auteurs et de leurs œuvres publiés en séries Noire et Blème : suivi d’une filmographie complete. Claude Mesplède et Jean-Jacques Scheleret.

Dictionnaire des littératures policières, Claude Mesplède (dir).

Eta hiru saioko jardunaldi honen ondoren, atera ditzadan bizpahiru ondorio:

1.- Izan daiteke arrazoirik izenburua aldatzeko (edo egokitzeko): hizkuntza batetik bestera igarotzean gerta daitezkeen distortsio edo okerbideak.

2.- Halakorik ezean, ez litzateke zilegi itzultzaileak (are gutxiago argitaratzaileak), besterik gabe, izenburua aldatzea, «belarrira hobeto jotzen duelako edo».

3.- Zoritxarrez, badirudi aztertu ditugun kasu askotan «arrazoi komertzialak» nagusitzen direla izenburuak jartzean. Kontua ez da gaurkoa. Ikusi, bestela, Ford Madox Forden The Saddest Story (1939) zergatik bihurtu zen The Good Soldier, liburu horren beraren hitzaurrean (nahiz Historiarik Goibelena itzulpenean, igela, Iruñea, 1999).

2016-03-10 -(e)an bidalia

Dotazio, ezen ez zuzkidura?

Karlos del Olmo

Administrazioaren alorreko Langileen Kudeaketa azpialorreko gaztelaniazko «dotación» terminoak testu beraren barruan «dotazio» zein «zuzkidura» emanda agertzeak eragin ditu ondoko lerroak (bai eta itzulpen memoria beraren barruan bietara ordain izanak ere). «Lanpostu», «langile», «(lanpostu jakin baten izena) kopuru», «kide kopuru», «pertsona» eta bestelako ordain batzuek ere korritzen dute administrazio testuetan. Ezer baino lehen, esan dezagun ez garela aipatzen ari aurrekontuen alorreko «diru zuzkidurak» edo hirigintza arloko «zuzkidura elementuak», ezta eskifaiak edo tripulazioak ere, are gutxiago —hurbilago dagoen arren—, Euskaltermen araberako «unitate edo helburu jakin baterako polizia-kopurua» delakoa ere. Dena dela, aztergai dugun terminoaren bi tasun semantiko metatzen ditu azken honek: a) langile kopuru jakin bat adieraztea, b) langile horiek guztiak unitate (edo) zehatz batekoak izatea.

Definizioari begiratuz gero, erakunde ofizialetan ondokoak izan ohi ditugu:

lanpostua: hainbat irizpideren arabera metaturiko ardura (funtzio) sail bat, ezaugarri sorta definitu baten jabea. «Dotaziak» barne biltzen dituzte (lan)postuek.

(lanpostuen) dotazioak: postu bati dagokion unitateen kopurua. Eginkizun eta/edo ezaugarri elkarren ezberdinak izan ditzakete. Postuak funtzioetan oinarriturik eratzen dira, dotazioak atazen edo eginkizunen arabera, ordea.

funtzioa: zer egin behar den definitzen duen enuntziatu bat.

ataza, eginkizuna: nola egin behar den definitzen duen enuntziatua, funtziotik eratortzen da.

plantilla: erakundean diren lanpostuen dotazio guztiak.

(lan)postuen zerrenda: antolamendu tresna bat da. Plantilla kontuan izanda, giza baliabideak antolatu eta planifikatzeko bidea ematen du. Diren dotazio guztiak har ditzake, edo batzuk besterik ez.

aurrekontu plantilla edo plantilla organikoa: aurrekontuan langileei ordaintzeko dirua izendatuta duena.

Toki administrazioari dagokionez, Toki-araubidearen oinarriak arautzeko 7/1985 Legeko 90. artikuluaren arabera, «Toki-korporazio bakoitzari dagokio urtero, aurrekontuaren bidez, plantilla onartzea. Zerrenda horretan funtzionarioen, eta lan-kontratuko eta behin-behineko langileen lanpostu guztiak jaso beharko dira».

Seguru asko, aurrekontu plantilla edo plantilla organiko horretan dago «zuzkidura» terminoa langilea(k) aipatzeko erabiltzearen jatorria. Zein da gauza? Lanpostuen zerrendak ezin duela bere baitan jaso plazarik edo posturik baldin eta beharrezko aurrekontu zuzkidurarik ez badute.

Proposamena: orokorrean, «dotazio» erabiltzea, postu, lanpostu, langile, funtzionario eta enparauak beste termino batzuk ordaintzeko erabili ahal izateko.

Arazoa? Euskaltzaindiak ez duela onartu, oraindik, «dotazio» berba Hiztegi Batuan. Eta, horrekin batera, dotar eta desdotar, desdotación eta sailekoak erabaki beharrean geundeke. Zilegi litzateke tradiziozko «dotatu» aditza erabiltzea? Eta «desdotatu» asmatzea? Honelakoak agertzen direlako corpusetan: «Desdotar provisionalmente la transformación de dos plazas de técnico auxiliar de laboratorio en dos plazas de técnico especialista de laboratorio…», «La Administración opta por exprimir al máximo a los trabajadores que tiene a su servicio desdotando plazas y congelando la ampliación de las mismas». Azken batean, kolokazio hau ematea dateke gauza: «quitar la dotación, partida presupuestaria, efectivos...»?

2016-03-09 -(e)an bidalia

Svetlana Aleksievitx, Txernobylgo ahotsak IV

miel a. elustondo

Eta orduan… azkeneko gauza. Zatika gogoratzen dut dena, pusketaka. Nire aulkitxoan jarrita nengoen, beraren ondoan, gauez. Zortzietan, esan nuen: «Vasenka, ibilalditxoa egitera noa». Berak, begiak ireki eta itxi zituen, joaten uzten zidan. Hotelera heldu nintzen, gelara igo, zoruan etzan –ezin ohean etzan, min handia egiten zidan denak–, eta, orduantxe, garbitzaileak ate joka eraso zion: «Zoaz! Zoaz bizkor! Senarra hoska ari zaizu etengabe!».

Berehala hots egin nuen erizaindegira. «Zer moduz dago?». «Orain dela hamabost minutu hil da». Zer? Bertan igaro nuen gau osoa. Hiru ordu eman nituen kanpoan! Eskaileretan behera abiatu nintzen. Gela hiperbarikoan segitzen zuen, artean ez zuten handik atera. Harrezkero ez nuen utzi. Hilobiraino lagundu nion. Nahiz eta gogoan dudana ez izan hilkutxa, ezpada plastikozko poltsa. Poltsa hura.

Gorputegian galdetu zidaten: «Nahi duzu ikusi zer janzten diogun?». Baietz, nik! Traje ofiziala jantzi zioten, kapelu eta guzti. Ezin izan zioten oinetakorik jantzi, oinak puztu egin zitzaizkiolako. Trajea ere ebaki egin behar izan zuten, ezin izan ziotelako jantzi, han ez baitzegoen erabateko gorputz osorik. Ospitalean igarotako azken bi egunetan… ahotik botatzen zituen birika eta gibel pusketatxoak. Bere erraietan itotzen ari zen. Nire eskua bendatu eta ahora sartzen nion, pusketatxo haiek ateratzeko. Ezinezkoa da hartaz hitz egitea. Ezinezkoa hartaz idaztea. Ezinezkoa jasatea. Ezin izan zuten senarrari janzteko moduko oinetako parerik aurkitu. Oinutsik hilobiratu zuten.

Denak etorri ziren. Haren gurasoak eta nireak. Painelu beltzak erosi genituen Moskun. Larrialdietarako Batzordea gurekin bildu zen. Gauza bera esan zieten denei: «Ezinezkoa zaigu zuen senar edo semeen gorpuak zuei ematea, guztiz erradioaktiboak dira eta Moskuko hilerrian hilobiratuko dituzte modu berezian. Zinkezko ontzi soldaduetan, zementu geruzapean. Eta agiri hauek sinatu beharra daukazue hemen bertan».

Eta baten bat haserre bazen eta hilobia etxera eraman nahi zuela esaten bazuen, esaten zioten hildakoak, badakizu, heroiak zirela, eta engoitik ez zirela familienak. Estatuaren heroiak ziren. Estatuarenak ziren.

Unean bertan hegazkin-txartelak erosi zizkiguten etxera itzultzeko. Hurrengo egunerako. Etxean, logurak nengoen. Etxera sartu eta ohean zerraldo erori nintzen. Hiru egun egin nuen lo. Anbulantzia etorri zen. «Ez», esan zuen medikuak, «esnatuko da. Sekulako loa besterik ez da».

Hogeita hiru urte nituen. Bi hilabete geroago Moskura itzuli nintzen. Tren geltokitik hilerrira zuzen. Berarengana! Hilerrian uzkurdurak izaten hasi nintzen. Berarekin hizketan hasi orduko. Anbulantziari hots egin zioten. Agindutako epea baino bi aste lehenago zen.

Erakutsi egin zidaten. Neska zen. «Nataxenka», hots egin nuen. «Aitak Nataxenka izena jarri zizun». Osasuntsu itxura zuen. Besoak, hankak. Baina gibeleko zirrosia zuen. Hogeita zortzi roentgen zituen haurraren gibelak. Jaiotzetiko bihotz gaixotasuna. Lau ordu geroago, hila zela esan zidaten. Eta berriz: «Ez dizugu emango». «Zer esan nahi duzu ez didazuela emango? Neu naiz nire alaba zuei emango ez dizuena!».

[Isilik geratu da, luzaro]

2016-03-08 -(e)an bidalia

Zain ezazu mendia!

Garikoitz Knörr de Santiago

Hitzak itzuli ala ideiak itzuli? Hitzez hitzezko itzulpena (xede-hizkuntza nolabait bortxatuz —aberastuz?— bada ere), ala xede-hizkuntzaren adierazmolde ohiko, betiko, arruntei loturikoa? Nola aurkitu bi joera horien arteko bidea, oreka hori bilatu nahi bada, edo bilatzerik badago behintzat? Izan ere, W. von Humboldtek zera idatzi zion A.W. Schlegeli, 1796ko gutun batean[1]:

Itzultzaile orok, nahitaez, bi oztopo hauetariko batekin huts egingo du: edo hurbilegi egongo da jatorrizkotik, bere herriaren gustuaren eta mintzairaren kaltean, edo estuegi atxikiko die bere herriaren berezko ezaugarriei, itzulgaiaren kaltean. Bien arteko erdibidea aurkitzea, zaila ez ezik, zinez ezinezkoa da.

Karlos del Olmok, Itzulpenera hurbiltzea. Zenbait errezeta (II) artikuluan[2], honela laburbildu zuen San Jeronimoren garaitik itzulpengintzaren teorialariak lanpeturik eduki dituen bidegurutze (eta, batzuetan, gurutze-bide!) hori:

Egile batzuen arabera, ideiak itzuli behar dira, eta ez hitzak. Hitzak itzultzearen aldekoek esaten dute ideiak itzuliz gero, itzulpengintzan errotik kenduko dela berritasun linguistik[o]rako bidea, etengabe joko delako lehendik zeuden esamolde edo egituretara. Bestalde, hitzez hitzeko itzulpena de facto desagertzen dela. Azken argudio gisa, hitzei jaramonik egin ezean, ideiak itxuragabetu eta, beraz, txarto itzul daitezkeela.

Bada, ideiak itzultze horren adibide muturreko bat dakarkizuet gaur hona.

Hona hemen xehetasuna:

Argazkiak gure lehengusu Aritz Estarronak helarazi zizkidan, Apodakatik (Araba). Bertakoei galdetuta, 1980ko hamarkadakoa dela esan zioten, Zigoitiko orduko alkateak —Lapuente alkateak— jarri edo jarrarazia omen.

Gaztelaniaz, hauxe dio, beraz, seinaleak:

PROHIBIDO

PASAR VEHICULOS

HACER FUEGO CON LEÑA

Euskaraz, berriz:

ZAIN EZAZU MENDIA!

Stop. Hizkuntzaren ekonomiaren adibide ederragorik ere! Dena dela, jatorrizko itzulpenak bere xarma duela onartzen badut ere, neuk nola itzuliko nukeen galdetu diot neure buruari. Hona aukera batzuk:

Debekatua dago/Debeku da

Ibilgailuak igarotzea/igaroaraztea

Egurrarekin/egurrez(?) su egitea

Azkenik —batzuk ohartuko zineten honezkero—, seinaleak badu beste bitxikeria bat: «Arabako Foru Aldundia» dio behean, erakundearen euskarazko izena baino ageri ez dela, beraz. Baten bat sutan jarriko luke horrek, egurrik erabili gabe ere!

____________

[1] Hemendik hartua eta neronek itzulia: Wolf, Friedrich (1969). Technik des Übersetzens. English und Deutsch. Eine systematische Anleitung für das Übersetzen ins Englische und ins Deutsche für Unterricht und Selbststudium. München: Max Hueber, 32-33 orr.

[2] Senez 15 (1994).

2016-03-04 -(e)an bidalia

Harritzen nauten hiru kontu txiki

Juan Luis Zabala

Ibon Sarasolak «zeroz azpitik» esapidearen erabilera gaitzetsi duela gogoratuz eta baliatuz, maiz entzuten eta entzuten ditudan aldiro harritzen nauten hiru kontu txiki ekarri nahi ditut hizpidera, eta, halakorik behar izanez gero, debatera.

Irudipena dut modu arriskutsuan ari dela zabaltzen bainoren ordez baina erabiltzeko joera nire gusturako oso zatarra. Euskal Herriko irrati esataririk onenetakoei ere entzun dizkiet dagoeneko honelakoak: «Urlia ez da Sandia baina zaharragoa» («Urlia ez da Sandia baino zaharragoa» esan beharrean). Sinonimoak ote dira ba baina eta baino? Gipuzkoa ia osoan baina esan ordez baino (edo baine) esaten denez, onargarria iruditzen zait, ahozko hizkeran bederen, adibidez, «Urlia zaharra da, baino Sandia zaharrago» esatea («Urlia zaharra da, baina Sandia zaharrago» esan beharrean), pentsatu gabe atera daitezkeelako horrelakoak edonoren ahotik; bainoren ordez baina erabiltzea, ordea, pentsatzea eta ahalegin bat egitea eskatzen duen oker bat dela iruditzen zait, ezin zaiola hiztunari modu naturalean atera horrelakorik ahotik. Oker ote nago?

Antzeko gisan, ezin dut ulertu zergatik tematzen diren esatari asko, azpeitiar batzuk tartean, Azpeitiako esaten Azpeitiko esan ordez, Euskaltzaindiari ez ezik beren berezko joerari eta erabilera zabalduenari ere uko eginez, auskalo noren aginduari men eginez. Urrrrrteak daramatzate horrela. Zer premiarekin?

Hirugarren gaiaren inguruan zalantza handiagoak dauzkat, eta galdera huts moduan formulatuko dut: zuzenak al dira gisa honetako esaldiak: «Urliak astakeria jo du Sandiak esandakoa» («Urliak astakeriatzat jo du Sandiak esandakoa» beharrean)?

Hiru kontu txiki dira, baina harritu eta ezinegona eragiten didatenez, zuen iritzien berri jakin nahi nuke.

2016-03-03 -(e)an bidalia

Lagunak, lagun zakidaz

Iratxe Goikoetxea Langarika

Anonimo bidaltzaile bat dugu ETBn. Ikus-entzule batek mezu anonimoak bidaltzen dizkie Gaur Egun albistegiko aurkezleei. Mezu berdintsuak denak, jende kopuruetan pertsona erabiltzearen kontrakoak. Argibiderik gabeak, baina nahiko argiak. Honelakoxeak: 150 pertsona / 150 lagun.

Ikus-entzule horri belarriko mina egiten dio, antza, pertsona hitza zenbakiekin lotzeak. Gure etxean, ostera, tontobixkorkerian beti, lagun-ek zirikatzen ditu mihinak: «Suerte txarra da, gero! Istripuan 20 hil, eta danak lagunak izatea be!».

Inork ez du zalantzan jartzen lagun berbaren jatortasuna testuinguruotan. Baina are tradizio luzeagoa du pertsona-k, idatziz behintzat. OEHn jasotzen denez, XVI. mendetik hona erabili izan da, Leizarragagandik hasita. Berriagoa da lagun-en idatzizko erabilera, XIX. mende hasieratik dago dokumentatuta jende kopuruak aipatzeko.

Ez da hori lagun hitza «larri» dabilen eremu bakarra. Esaterako, bikote baten bi erdiak bata bestearekiko aipatzeko (galtzerdia eta laguna[1], pilotaria eta laguna…) lehiakide bi agertu zaizkio: bikotekide sortu berria eta bikote orojalea. Lehenengoa zuzentzat ematen dugu; bigarrena, ez, ordea.

Eta hala ere, aholkuak aholku, bikote nagusitu da euskaldun askoren ahotan. Eta ez da harritzekoa: gaztelaniazko pareja ispilu hipnotikoa da, eta bikote silaba bi laburragoa da bikotekide eta bikote lagun baino.

Dena dela, zenbat lagun hiztegian[2]! Okaran lapurren egiteko erru lagunak ere bai.

Lagunak, lagun zakidaz, okaranak gorriak dakidaz

Izenburuko esaldia Azkuek Elgetan jaso zuen esalege horretatik hartu dut. Negozio ona egiteko laguntza eske erabiltzen ei da, eta baditu atentzioa ematen duten osagaiak:

«Okaranak gorriak» esatea eta ez «okaran gorriak». Errima bako antzeko esalegeetan bestela agertzen da sintagma: Lagunak, lagun zakidaz okaran berdeak batzen (Azkue, Lekeitio).

Lagun izan aditz zaharra agertzea, nor-nori erregimenarekin, zabalago dabiltzan lagun egin edo lagundu Halako adibide urri dago erlijio testuetatik kanpo

«Lagunak» eta «zakidaz» berben arteko komunztadura falta. Zakidaze da plurala; halere, erraz gordeko litzateke errima laguna Errimarik ez, baina komunztadura zuzena dute Gotzon Garatek eta Antonio Zavalaren bildumetan jasotako aldaerek: Ene laguna, lagun zakidaz intxaur berdeak jaten (Zavala); Laguna, lagun zakidaz intxaur berdiak jaten (Garate). Azken honek emandako gaztelaniazko ordaina: El amigo más leal, más que en el bien te acompaña en el mal.

[1] Hona hemen txapinen alargunen misterioa, argituta.

[2] Idazkeran, ordea, kontraesanak, betiko moduan: dantza-lagun, etxelagun, joko-lagun, mezalagun, ohelagun…

2016-03-02 -(e)an bidalia

Hiztegi terminologikoak

Maite Imaz Leunda

Joan den otsailaren 11n Eusko Jaurlaritzako Hizkuntza Politikarako Sailburuordetzak 6 hiztegi trerminologiko aurkeztu zituen, besteak beste, Gipuzkoako Zientzia eta Teknologia Parkean (Miramon-Donostia).

Hiztegiak UZEI Terminologia eta Lexikografia Zentroak eginak dira, entitate horrek Hizkuntza Politikarako Sailburuordetzarekin (HPS) Euskalterm Terminologia Banku Publikoa eguneratzeko eta elikatzeko izenpetutako kontratuaren barruan. Kontratua HPSk eta IVAPek finantzatu dute, bi erakunde horiek sinatutako hitzarmenaren bidez. Hiztegien lehenengo lanketaren ondoren, hiztegi bakoitzari dagokion gaian adituak diren kideez osatutako batzorde teknikoek aztertu dituzte, eta azkenik, Euskararen Aholku Batzordearen Terminologia Batzordeak eman die onespena. Terminologia finkatu, hedatu eta erabiltzeari buruz eta terminologiaren arloko lehentasunak ezartzeari buruz aholku emateko xedearekin eratu zen Euskararen Aholku Batzordearen barruan Terminologiako Batzorde-atal Berezia.

Hiztegiotan jasotako sarrera guztiak, paperean argitaratu baino lehenagotik ere (Terminologia Batzordeak onartuz geroztik) ikusgai zeuden Euskaltermen.

sinboloak adierazten du termino jakin bat Terminologia Batzordeak onartutakoa dela.

Orain, paperean argitaratuta, eta batez ere, PDF formatuan erabilgarri ipinita webgunean, aukera daukagu hiztegiak bere osotasunean begiratzeko eta hiztegiaren lanketari buruzko informazio osagarriaren berri izateko: eremu-zuhaitza, parte hartu duten adituak, corpusa osatzeko erabili diren erreferentzia bibliografikoak…

Apatu nahi nuke Kontsumitzaileen eta erabiltzaileen defentsa hiztegian jasangarri terminoa erabili dela, Ingurumen hiztegi entziklopedikoan egin zen modura:

Izan ere, hurrengo belaunaldien beharrak asetzeko aukerak arriskuan jarri gabe, oraingo belaunaldien beharrak asetzen dituen garapen ekonomiko eta soziala adierazteko, ingelesezko sustainable development terminoaren ordain gisa, Euskaltzaindiak garapen iraunkor terminoa hobetsi izanak, arazoak sortu zizkion Ingurumen hiztegi entziklopedikoa lantzen ari zen lantaldeari, eta gaia aztertzeko normalizazio-txostena egin ondoren, garapen jasangarri terminoaren alde egin zuen Terminologia Batzordeak.

Terminologia Batzordeak terminologiarekin lotura zuzenik ez duen lan berezi bat ere onartu berri du: Hizketa-ereduak. Lan horrek hainbat egoeratan erabili ahal izateko elkarrizketa-ereduak eskaintzen ditu. Terminologia-lana ez izan arren, Hizkuntza Politikarako Sailburuordetzari garrantzitsua iruditu zitzaion, erabilera orokorreko eta hiztun guztientzat den horrelako lan baten kasuan, Terminologia Batzordearen kalitatearen bermearen marka jartzea. Horregatik eraman zuten Hizketa-ereduak Terminologia Batzordera, onespena eman ziezaion. Hau ere webgunean, PDF formatuan eskuratu daiteke baina, jakina, ez dago Euskaltermen kontsultagai.

2016-03-01 -(e)an bidalia

Tren-tren 2 (edo euskal mintzakidegoa)

Bakartxo Arrizabalaga Labrousse

Aurreko artikuluan egin nuen galderak hiru erantzun jaso ditu, zein bere gisakoa:

1: Tren-trenean ibiltzea benetako trenean ibiltzea litzateke batentzat, horretarako ulerbide zaizkiolarik entzunak dituen «olio-olioa» eta gaztelaniazko «harina-harina» moldeak.

2: Tren-trenean ibiltzea ongi ibiltzea litzateke, bestearentzat, guztiaren kontra egin beharretan ere, aitzin egiten lortzen duenaren adierazle, eta horretara esperientzia pertsonalak eraman du.

3: Tren-trenean ibiltzea eguneroko errepikatuan ibiltzearen adierazle litzateke hirugarrenarentzat, erdaratik harturik moldea.

Hiru erantzunak elkarrekin bateratu gabeko hiru bizipenen ondorio dira eta, batera ulertzeko bidea eskaintzen ez duten neurrian, ez dute «tren-tren» euskal hitz edo esamolde gisa hartzeko aukerarik ematen, bakoitza bere hizkuntzan ari baita, bakoitzak bere hizkuntza ezagutzatik, bere hizkuntza esperientziatik eta horien mugen barnean. «Tren-tren» beren barne gogoetetarako balia dezake bakoitzak, baina ez beste bi euskaldunekin komunikatzeko.

Abiapuntu izan liteke, ordea, baldin eta elkar adituz, hitz berri bat adosteko bidean abiatuko balira, bagina.

Peiloren egia irudituko zaio bati baino gehiagori orain arte esan dudana, alegia, hizkuntza adoste ahalegina dela, taldeka egiteko bat etortze lana, eta izendapenak lotuagoak direla talde asmo bati, jendeen arteko hurbiltze ahalegin bati, izendatuek dirdiratuko lituzketen funtsezko eta ezinbesteko izaera balizkoei baino.

Alabaina, tren-trenaren xelebrekeria hori ez da horren berezia, horren gure egunerokoarekin loturarik gabea. Tren tren hori, izendaturik ez duen izendapen huts gisa ageri dut hemen, baina, aurreko artikuluan esan nuenez, ez dut nik erabat asmatu; idatzirik ikusi eta ikusten dut, eta ikusi nuen lehen aldian nire hizkuntza esperientziekin talka egin zidanez –eta ikusten dudan bakoitzean oraindik ere egiten didanez–, besteei ere egiten ote zizuen jakin nahi nuen.

Nik galde egin dizuedan izendapen baten izendatua galdetu ordez, alderantziz egin ohi dela edo hala egin behar dela pentsatuko duzue, beharbada, hau da, izanik ez duena izendatzeko beharrik ez dela. Baina izendapenetik abiatzeko joera ez da horren berezi, horren bitxi, gure egunerokoan; bitxi da, ordea, zoritxarrez, izendatuaren maila apalera jaistea. Gutxitan galdetu ohi dugu «nola esaten zaio horri?» eta maiz, berriz, «nola esaten zaio euskaraz hitz horri?». Izendapenetik izendapenerako bide laster horretan, izendatuak izendatzeko ohitura galdu duen euskal mintzakidegoa bazter geratua zaigu, desegin eta desagertua, teteldurik, norbanako berberek osatzen dugun erdal mintzakideok alboratu baitugu.

Horregatik eskertzen diet arrapostua eman zidaten hiru mintzakideei, izendatuen bilatze jostaketara lotu izana, bai eta Isabel Etxeberriari bere azken artikuluan bere txiki handiaren asmamen handiaren berri eman izana, erabat galdurik ez garen argitxoa piztu baitzidan, ipurdia ere babes dezakegula jakitera emanez.


Elorri beltza hostoerorkorra da. Hosto (1,5-3,5 x 0,5-1,5 mm) luzanga edo obobatuak ditu. Hostoak sinpleak dira, eta ertz zerradunak dituzte. Nerbioen inguruan ileak dauzka.

Landare hermafrodita da. Lore (4-8 mm) zuri txiki oso ugariak ditu. Haren fruitua (10-15 mm) basarana da, zeina heltzean mamitsua eta beltza izaten baita.

Azala leuna izaten du, eta gaztetan belzkara izaten da; zahartzean, ordea, grisaxka bilakatzen da.

Enbor eta adarretan arantzak ditu.

Ekologia

Heskai, arantzadi, basoko soilgune eta eremu irekietan agertzen da, eta lurzoru aberatsak ditu gustuko.


EKAI Center euskeraz: Euskadi Europako berrikuntza-liderren ondoan dago kokatuta Europako Eskualde Berrikuntzaren Barometroan

EKAI Center Innovating Public Policy

2013-02-01

Euskadi Europako berrikuntza-liderren ondoan dago kokatuta Europako Eskualde Berrikuntzaren Barometroan

Regional Innovation Scoreboard 2012 (RIS) delakoaren arabera, Euskadi berrikuntza gehien egiten duten Europako eskualdeen bigarren taldean goi mailan dago; Europar Batasun, Suitza, Finlandia eta Kroaziako 190 erregio edo eskualderen berrikuntza-maila konparatzen du RISek. Gainera, azterketa horrek Euskadi liderren kategorian jartzen du I+G Esparru Programako erretornu edo itzulkinetan, egiturazko funtsen erabilera apalarekin.

RISek agerian utzi du berrikuntza bultzatzaile nagusia dela aberastasuna eta enplegua sortzeko, eta eskualde edo erregioak 4 motatan sailkatzen ditu: berrikuntzako liderrak (41 eskualde), berrikuntzako jarraitzaileak (58 eskualde), berritzaile neurritsuak (39 eskualde) eta berritzaile apalak (52 eskualde). Mota horiek goiko, erdiko eta beheko mailatan azpisailkaturik daude. Euskadibigarren taldean dago goiko mailan, Madril eta Nafarroarekin batera.

Bestalde, Europako txostenak nabarmentzen du berrikuntzan aurreratuenak diren eskualde gehienak, Euskadik bezala, funts asko lortzen dituztela I+G-ko Europar Esparru Programatik; Programa horrek finantzaketa ematen die enpresa eta erakundeen ikerketa- eta garapen-proiektuei, EB izan dadin munduan ikerketa-gunerik garrantzitsuena eta lehiakorrena. Aitzitik, berrikuntza gutxi egiten dutenek asko erabiltzen dituzte EB-ko Egiturazko Funtsak eta eskas esparru-programak.

Berrikuntzan liderrak diren eskualdeek lankidetza handia izaten dute enpresa pribatuen eta erakunde publikoen artean, patente kopuru handiagoa dute eta hobeto merkaturatzen dituzte beren produktuak. Berrikuntzan herrialderik aurreratuenak (Suedia, Danimarka, Alemania eta Finlandia) dira eskualde edo erregio berritzaile gehienak dituztenak ere. Honela, Alemania osatzen duten 16 eskualdeetatik, 12 berrikuntzan liderrak dira; Danimarkan eskualde guztietan egiten da berrikuntza, 5etik 2 lehen taldean sailkatuta daudelarik. Hala ere, Europar Erkidegokoa ez den herrialde batek, Suitzak, ditu bere eskualde guztiak, bat izan ezik, berrikuntzako liderren taldean.

Berrikuntza gutxieneko herrialdeak (Grezia, Hungaria, Polonia edo Eslovakia) homogeneoagoak dira, ez baitago berrikuntza handirik eskualde bakar batean ere. Gauza bera gertatzen da Errumanian eta Bulgarian, non ia ez baitago berrikuntzarik.

Bidali mezu elektroniko bidezIdatzi honi buruzko bloga!Partekatu Twitter-enPartekatu Facebook-enPartekatu Pinterest-en


Batzuetan Fenghuang txinatar Phoenix izenekoa, bakea eta oparotasuna adierazten duen hegazti mitologikoa da, baita konfuziar bertuteak ere. Mendebaldeko fenixaren , Pertsiako simurgharen edo Errusiako suzko txoria ren antzekoa da; hegazti-itxurako izaki guztiak bere kultura bakoitzean garrantzi handikoak dira. . Hona hemen fenghuang-aren jatorria eta esanahi sinbolikoa hurbilagotik.

Ikusi ere: Fortuna - Patuaren eta Zortearen Jainkosa Erromatarra

Fenghuang-en historia

Antzinatean, txoria bi iruditan irudikatzen zen. Arra "feng" izenez ezagutzen zen eta emea "huang". Geroago, bi izaki bereizi hauek pixkanaka batean batu ziren, gaur egun ezagutzen dugun "fenghuang" bihurtuz. Txinako mitologian fenghuang emetzat hartzen da eta askotan arra den herensugearekin parekatzen da. Phoenixa ez bezala, fenghuang hilezkorra da eta betiko bizi da.

Txinako konfuziar literaturaren arabera Li Chi , fenghuang zeruko koadranteak gobernatzen dituzten lau izaki sakratuetako bat da. Fenghuang-ak hegoaldeko koadrantea zuzentzen du, "Hegoaldeko txoria bermelioa" ere deitzen zaio, eta eguzkiarekin, sua elementuarekin eta udarekin lotuta dago.

Erh Ya , antzinako txinatar esaldi batek, fenghuang-a oilar baten burua, enararen mokoa, suge baten lepoa, dortoka baten bizkarra eta arrain baten buztana dituela deskribatzen du, funtsean Frankenstein moduko bat. TxinanKultura, fenghuang-ak zeruko gorputzak adierazten ditu, non bere buruak zerua sinbolizatzen duen, begiak eguzkia, bizkarra ilargia, hegoak haizea, oinak lurra eta buztana planetak.

Zhou dinastiak, fenghuang-ek bakearekin, oparotasun politikoarekin eta harmoniarekin elkartzea lortu zuen. The Phoenix: An Unnatural Biography of a Mythical Beast -ren arabera, antzinako erregeek beren erreinuen bertutea eta osasuna adierazten zuten zeremoniak ezarri zituzten, eta fenghuang-ek agerraldiak egiten zituen zeruko plazeraren seinale gisa.

Txinako tradizioak Fenghuang-aren agerpena kontatzen du Huangdi "Enperadore Horia" hil aurretik, bere erregealdia urrezko aroa izan zelarik. Qing dinastiaren amaieran (1644-1912), fenghuang-a enperatriz-alargun jantzien eta zeremonial koroen diseinuaren parte bihurtu zen. Azkenean, fenghuang enperatrizaren irudikapen bihurtu zen, herensugeak enperadorea sinbolizatzen zuen bitartean.

XX.mendearen hasieran herensugearen eta fenghuangaren sinbologia inperiala gizartean zehar zabaldu zen. Txinako artelanek irudi hauek agertzen zituzten etxeko apaingarrietan, bertan bizi ziren pertsonak leialak eta zintzoak zirela adieraziz. Bitxigintzan, fenghuang jadean zizelkatu eta zorte onaren xarma gisa erabiltzen zen.

Ikusi ere: Nkyinkyim - Zer esan nahi du sinboloak?

Fenghuang-en esanahia eta sinbolismoa

Fenghuang-ak hainbat esanahi ditu Txinako kulturan. Hona hemen batzukhoriek:

Bakea eta oparotasuna - Txinako kulturan, fenghuang-aren agerpena oso aurrikusgarritzat hartzen da, bakez, oparotasunez betetako aro berri baten hasiera adierazten duena. eta zoriona. Enperadore bat jaiotzean ikusteak haurra agintari handi bat izatera helduko zela esan nahi zuen.

Oreka eta harmonia - Askotan gizonezkoa dela esan nahi da. eta emakumezkoen elementuak, yin eta yang , unibertsoko oreka eta harmonia adierazten dutenak.

Konfuziar bertuteen irudikapena - Batean. Txinako testu klasikoa Shanhaijing , fenghuang konfuziar bertuteen sinboloa dela dirudi. Beltza, zuria, gorria, berdea eta horia duten luma koloretsuek leialtasunaren, zintzotasunaren, dekoroaren eta justiziaren bertuteak adierazten omen dituzte.

Fenghuang bitxiak eta modan

Gaur egun, fenghuang-ak bakearen eta oparotasunaren ikur izaten jarraitzen du, eta horregatik maiz ikusten da motiboa ezkontzako apainketetan, zeremonia erlijiosoetan eta baita Txinako artelanetan ere. Modan, ohiko arropa eta ile-osagarrietan aurkitu ohi da, baina brodatutako gailur, soineko, kamiseta grafikoen eta poltsen diseinuetan ere egin da.

Bitxien diseinuetan, Phoenixaren hainbat irudi izan daitezke. belarritakoetan, eskumuturrekoetan, eraztunetan eta lepokoetan ikusten da, hala nola medailoiak eta medalioak. Urrezko eta zilarrezko pieza batzuk agertzen diratxoriaren diseinu errealistak, eta beste batzuk harribitxi eta esmalte koloretsuekin dotoreagoak diren bitartean.

Laburbilduz

Urteetan zehar, fenghuang zorte onaren, bakearen eta oparotasunaren ikur gisa ikusi izan da. . Txinako kulturan eta tradizioan garrantzi handia izaten jarraitzen du.

Aurreko mezua Nautilus Maskorraren ikurra - Naturan edertasuna eta perfekzioa

Hurrengo mezua Cerberus - Lurpeko zaindaria

Stephen Reese

Stephen Reese sinboloetan eta mitologian aditua den historialaria da. Hainbat liburu idatzi ditu gaiari buruz, eta bere lana mundu osoko aldizkari eta aldizkarietan argitaratu da. Londresen jaio eta hazi zen, Stephenek beti izan zuen historiarako maitasuna. Txikitan, orduak ematen zituen antzinako testuak aztertzen eta hondakin zaharrak arakatzen. Horrek ikerketa historikoan karrera egitera eraman zuen. Stephenek sinboloekiko eta mitologiarekiko duen lilura gizakiaren kulturaren oinarria direla uste zuenetik dator. Mito eta kondaira hauek ulertuz geure burua eta gure mundua hobeto ulertuko dugula uste du.

Erlazionatutako Mezuak

Ezkontza soineko zuria - Zer sinbolizatzen du?

Ez ahaztu lorea - Esanahia eta sinbolismoa

Tochtli - Sinbolismoa eta garrantzia

Ekilorea - Sinbolismoa eta esanahia

Arachne - Armiarma Emakumea (Greziar Mitologia)

Pribatutasun politika

Cookie politika

Erabilera baldintzak

Euskara

Afrikaans العربية অসমীয়া Azərbaycan Беларуская мова български বাংলা Bosanski Català کوردی Čeština Cymraeg Dansk Deutsch Ελληνικά Esperanto Español Eesti فارسی Suomi Français Frysk Gàidhlig Galego ગુજરાતી हिन्दी Hrvatski Magyar Հայերեն Bahasa Indonesia Íslenska Italiano 日本語 ქართული Қазақ тілі ភាសាខ្មែរ ಕನ್ನಡ 한국어 ພາສາລາວ Lietuviškai Latviešu valoda македонски јазик മലയാളം Монгол хэл मराठी Bahasa Melayu ဗမာစာ नेपाली Nederlands ਪੰਜਾਬੀ Polski پښتو Română Русский සිංහල Slovenčina Slovenščina سنڌي Af-Soomaali Shqip Српски језик Basa Sunda Svenska Kiswahili தமிழ் తెలుగు ไทย Tagalog Türkçe Uyƣurqə Українська اردو Oʻzbek Tiếng Việt 中文 (中国)


Erraldoiak José Arrueren litografia ezagun batean oinarrituta daude. litografia honetan Erraldoiak Gargantuarekin batera agertzen dira. Konpartsa honen pertsonaiak Bilboko Konpartsan baztertuen zeudenak dira. 2001ean Beti Jai Alai Dantza Taldea bereak egin zituen pertsonai hauek: Turkiarra, Mairua eta Beltz Amerikarrak. Kukubiltxok egindako erraldoiak eta arropa Nati Ortiz de Zaratena da.


Herri kurdua ez da txikia, ezta bazterrekoa ere. Kurduak Ekialde Hurbileko herririk garrantzitsuenetakoak dira, turkiar, arabiar eta persiarrekin batera. Aurreko hiruren antzekoa litzateke Kurdistan, azalerari, biztanle kopuruari eta hizkuntzaren hiztunei erreparatuta. Alabaina, ez dute estatu-egiturarik sortu –ez bateraturik, behintzat–, eta Turkian, Iraken, Iranen eta Sirian banatuta daude, hurrenez hurren, Bakur, Baxur, Rojhelat eta Rojava izena duten eskualdeetan.

Azken urteotan Ekialde Hurbilean gertatutakoak eraman gaitu mendebaldarrok kurduengan arreta berezia jartzera. Rojava, adibidez, utopiaren sinonimo bihurtu da. Han, zatiketa eta ezinikusi etniko, erlijioso eta politikoen gainetik, demokrazia erradikala, udalgintza, desberdinen arteko begirunea eta emakumeen ahalduntzea sustatzen ari dira. Alegia, oasi moduko bat fundamentalismoen basamortuan.

Liburu honek bidaia bat proposatzen digu herri kurduaren historian eta egungo egoeran barrena. Bidaia labirintikoa izan zitekeen, egia esan, baina ez dago galtzeko inolako arriskurik, gidaria Urtzi Urrutikoetxea baita. Hura oso ondo ezagutzen du Urrutikoetxeak, bertatik bertara, eta erraz egiten du zaila izan zitekeena.